Regioni - datum: 2019-11-10 U SELU JASEN IZGORELO 800 BALA SIJENA PORODICE PREMTIĆ\nGorelo sijeno Sumnja se da je požar podmetnut\nBIJELO POLjE – Porodici Premtić iz bjelopoljskog sela Jasen izgorelo je oko 800 bala ovodišnjeg sijena.\nTakođe, ovoj porodici prije mjesec dana gorela je kuća i koliba, pa iz tog razloga mještani sela Jasen sumnjaju da je požar podmetnut. Oni pozivaju policiju, čijim radom u ovom slučaju nijesu zadovoljni, da, kako su rekli, puno ozbiljnije pristupe otkrivanju vinovnika ovog čina i kazne ih u skladu sa propisima. Mještani Jasena zahtijevaju da se počinioci što prije pronađu jer, kako kažu, i sami su izloženi neprijatnostima.\n-Ako se vinovnoci ovih požara ne pronađu svi mi smo potencijalna meta i ne ostaje nam ništa drugo, već da očekujemo slične neprijatnosti - poručuju mještani u apelu upućenom pripadnicima bjelopoljskog Centra bezbjednosti.\nMještani naglašavaju da je paljevinom sijena pričinjena velika šteta porodicvi Premtić koja od rada na imanju izdržava svoje članove.\nU Centru bezbjednosti Bijelo Polje kažu da rade na rasvjetljavanju ovog slučaja, a istraga će utvrditi šta je bio uzrok požara na imanju porodice Premtić.


Medicinski radnik premešta pacijenta obolelog od koronavirusa, u odeljenju intenzivne nege, u Gradskoj bolnici Filatov u Moskvi, Rusija, 15. maja 2020.\nSjedinjene Države doniraće 200 respiratora Moskvi kroz vojni transport vojske SAD, počevši od naredne nedelje, kao pomoć u borbi protiv pogoršanja epidemije koronavirusa u Rusiji.\nU vladinoj konunikaciji, koju je dobio Glas Amerike, govori se da će prvih 50 respiratora, proizvedenih u Kaliforniji, biti spremni za isporuku hirurškom centru u Moskvi u sredu. Ostatak od 150 respiratora biće spreman za isporuku do 26. maja.\nVlada SAD donira 100 odsto cene respiratora, njihovih komponenti za izradu i troškova ispouke, za koje zvaničnici kažu da u zbiru iznose oko 4,7 miliona dolara.\nAvion vojske SAD transportovaće respiratore, što je procenjeno kao "najbolja opcija" s obzirom na ekstremno ograničene komercijalne letove. Zvaničnici naglašavaju u komunikaciji da su respiratori namenjeni građanima Rusije i da nisu signal partnerstva sa ruskom vojskom.\n"Nema saradnje između SAD i ruske vojske, budući da je ona zabrajena kroz Zakon o nacionalnoj odbrani", kaže se u komunikaciji.\nEpidemija Kovida 19 u porastu je u poslednje vreme u Risiji, koja je sada po broju slučajeva zaraženih druga u svetu sa gotovo 263.000 slučajeva, pokazuju podaci Džons Hopkins univerziteta. Samo Sjedinjene Države, sa 1,4 miliona slučajeva, imaju više.\nIsporuke kasnije ovog meseca ispuniće ponudu koju je izneo predsednik Donald Tramp na konferendiji za štampu sredinom aprila.\nProšle nedelje, predsednik Rusije Vladimir Putin prihvatio je Trampovu ponudu za obezbeđivanje respiratora tokom telefonskog razgovora dva lidera, čiji je fokus bio na koronavirusu, kao i na kontroli oružja, saopštila je Bela kuća.\nSjedinjene Države uputile su pomoć za borbu protiv pandemije koronavirusa u mnoge zemlje i nastaviće to da rade i nadalje, tvrde zvaničnici.\nU sredu, Rusija je suspendovala upotrebu nekih respiratora Aventa-M, ruske proizvodnje, nakon fatalnih požara u Moksvi i Sankt Peterburgu, koje su prema izveštajima izazvali ovi uređaji.\nRusija je poslala kontingent iste vrste respiratora u Sjdinjene Države početkom aprila, u cilju sprečavanja predviđene nestašice u broju respiratora u državama Njujork i Nju Džersi.\nZvaničnici SAD rekli su da ruski respiratori nisu u upotrebi, niti su raspoređeni po bolnicama zbog "ravnanja" krive epidemije u toj zemlji, te da su države vratile respiratore Federalnog agenciji za vanredne situacije (FEMA).\nU Sjedinjenim Državama nisu korišćeni ruski respiratori


AMBASADOR ŠVAJCARSKE POSETIO VANBOLNIČKO PORODILIŠTE U PREŠEVU\nAmbasador Švajcarske Žan Danijel Ruh obišao je vanbolničko porodilište u Preševu koje je dobilo novu opremu, vrednu 255.000 evra, zahvaljujući programu evropskog partnerstva sa opštinama "EU progres".\n„Švajcarska podržava pozitivne regionalne promene u Srbiji, a kvalitetne zdravstvene usluge veoma su važne da bi se poboljšali uslovi života u nerazvijenim delovima zemlje. Veoma mi je drago da uživo vidim rezultate naše pomoći, konkretno na primeru ovog porodilišta“, rekao je Žan Danijel Ruh.\nTokom dvodnevne posete jugu Srbije, Ruh se sastao sa čelnikom opštine Preševo Ragmijem Mustafom, kao i sa predsednikom opštine Bujanovac Nagipom Arifijem i predsednikom Nacionalnog saveta albanske nacionalne manjine Galipom Bećirijem.\n„Važno je da svi građani izađu na izbore, a naročito manjine. Bitno je da se njihov glas čuje i da imaju svoje predstavnike u parlamentu, jer ko ne glasa, prihvata odluku većine“, izjavio je Ruh.\nEvropska unija finansijski podržava Program evropskog partnerstva sa opštinama sa 14,1 milion evra, Vlada Švajcarske sa 2,9 miliona evra, dok Vlada Republike Srbije učestvuje sa 2,5 miliona evra.\nCilj ovog programa je da podrži društveno-ekonomski razvoj 25 opština južne i jugozapadne Srbije.


Mutko: Paraolimpijci da se obrate sudu - Sputnjik Srbija\n20:33 07.08.2016 Preuzmite kraći link\nOn je rekao da je odluka Međunarodnog paraolimpijskog komiteta bez presedana, kao i da ne razume na osnovu čega je doneta.\n„Sve izgleda kao da je ovu odluku doneo jedan čovek, dok posledice trpi veliki broj ljudi sa invaliditetom. Rusija će stati iza svog paraolimpijskog komiteta“, rekao je ministar.\nPrethodno je šef Međunarodnog paraolimpijskog komiteta Filip Krejven saopštio da Rusija neće učestvovati na Paraolimpijskim igrama u Riju jer postoje dokazi da je za vreme Paraolimpijskih igara u Sočiju bilo neispravnosti u vidu zamena uzoraka na doping testovima.\nOn je takođe rekao da je podnošenje žalbe jedini način da ruski paraolimpijci izbore mogućnost da nastupe na Olimpijskim igrama u Riju.\nzabrana, sud, Paraolimpijske igre, Vitalij Mutko


„Ako me voliš, ostavi telefon dok voziš!“ - Lola\nSnažna poruka svim vozačima osvanula na bilbordima širom Republike Srpske.\nKompanija m:tel i ove godine sprovodi kampanju za podizanje svijesti o važnosti savjesnog ponašanja u saobraćaju.\nS prvim danom nove školske godine, snažna i emotivna poruka na bilbordima širom RS „Ako me voliš, ostavi telefon dok voziš“, predstavlja obraćanje svim učesnicima u saobraćaju, a naročito vozačima.\n„Svjesni činjenice da je u današnje vrijeme mobilni telefon dio našeg svakodnevnog života u svim njegovim oblastima, želimo pružiti bezbrezervnu podršku nastojanjima da se ovaj uređaj koristi savjesno.\nTo svake godine i činimo sprovodeći kampanju kojom želimo podsjetiti sve vozače na neophodnost smanjenja rizika po njihovu, ali i bezbjednost svih putnika u vozilu, upravo nekorišćenjem mobilnog telefona za volanom“, navodi Milica Kondić, portparol kompanije m:tel.\nZnajući da upotreba mobilnog telefona tokom vožnje može biti jedan od glavnih faktora u ometanju vozača, te da može uticati na povećanje mogućnosti nastanka saobraćajnih nezgoda sa ozbiljnim posljedicama, kompanija m:tel na ovaj način apeluje na vozače, podsjećajući ih na činjenicu da upotreba mobilnog telefona tokom vožnje može biti opasna kao i vožnja pod uticajem alkohola.\nTokom godina, m:tel je upravo za kampanju bezbjednosti u saobraćaju dobio brojne nagrade, a samo za posljednju koja je realizovana 2019. godine, dobila je Priznanje za podršku u radu i provođenju brojnih aktivnosti Agenciji za bezbjednost saobraćaja i ostalim subjektima sistema bezbjednosti saobraćaja, kao i čak dvije nagrade na „No limit festivalu“, za prošlogodišnju kampanju pod nazivom „Jedan poziv mijenja sve“.\nKampanja „Ako me voliš, ostavi telefon dok voziš“ biće aktivna tokom cijelog mjeseca septembra, između ostalog, i kao podsjetnik da je to mjesec kada počinje nova školska godina i kada je potreban dodatni oprez u saobraćaju, naročito kada je u pitanju bezbjednost najmlađih.\nOva društveno odgovorna kampanja kompanije m:tel i ovoga puta ima podršku Ministarstva saobraćaja i veza Republike Srpske, Agencije za bezbjednost saobraćaja RS, te Auto-moto saveza RS, ali i brojnih medijskih kuća koje su dale svoj doprinos širenju važne poruke svim vozačima.\n„Ako me voliš auto kampanja Ministarstva saobraćaja i veza mtel ostavi telefon dok voziš“ saobraćaj telefon\nPrva godišnjica inicijative #ŽeneBiH: Izuzetne žene o izuzetnim ženama\nRajko Kecman: U planinskom krilu: Pozdrav iz Bosanskog Petrovca


Dačić: Tanja Fajon nije objektivna, ona navija za opoziciju u kojoj je Dragan Đilas - Naslovi.net\nDačić je gostujući na televiziji Hepi ocenio da evroposlanica Fajon "navija za deo opozicije" u Srbiji u kom je predsednik Stranke slobode i pravde (SSP) Dragan Đilas. "Oni treba da potpomognu taj dijalog, a ne da se stavljaju na nečiju stranu. Izgubili su neku vrstu objektivnosti", rekao je Dačić.\nPrema njegovim rečima, EU međustranački dijalog treba da bude potpomogne i upitao "kako neko može da smatra da je Fajon objektivna".\nDačić: Fajon diskreditovala samu sebe; Stefanović: Dokaz napuštanja EU puta\nStefanović: Dačić i Vučić neće odredjivati ko će predstavljati EU u dijalogu o izborima\nDragan ĐilasIvica DačićSkupština SrbijeSSPEUSrbija i EUTanja Fajon\nUživo! Sastali se Vučić i lajčak: Uskoro se očekuje obraćanje predsednika Srbije i predstavnika EU\nVučić: Pritisci na Srbe da izaberu Ljimaja za pregovarača\nDRECUN na Kurir televiziji: Nema napretka u pregovorima Beogra-Priština! Lajčak ne pokreće temu o zajednicama srpskih opština


Raznovrsne zanimljive elektronske spravice, od palmtop računara do PDA (personal digital assistant), postoje da nam olakšaju i ulepšaju život. One nas bude, podsećaju na obaveze, služe za brzu komunikaciju sa prijateljima i uopšte – štede nam vreme i uloženu energiju. Za savremenu ženu, bilo da najviše vremena provodi na poslu ili kod kuće, ovakva vrsta pomoći je važna, uz nesumnjivo prijatne „dodatne karakteristike“ koje popunjavaju slobodno vreme (igrice, pretraga mreže, chat…).\nZa pitanja elektronike je, usled (delimično) pobrojanih razloga zainteresovano sve više žena. Iako su nekada kompjuteri i uopšte aparati bili središte interesovanja muškaraca, danas su se stvari uveliko promenile. Devojčice odrastaju sa Internetom u kući, ženama poslovna dinamika i zahtevi profesije sve češće nameću dodatnu edukaciju i upotrebu savremenih pomagala…\nProblem koji se javlja u vezi sa tim glasi da tržište elektronike kasni za aktuelnim potrebama: reklame i produkti i dalje se dizajniraju prvenstveno za muškarce. Ovaj zaključak je potvrđen na ovogodišnjoj Consumer Electronics izložbi u Las Vegasu, gde je (konačno) uočena potreba za specifičnim pristupom marketingu i dizajnu produkata u odnosu na sve brojniju žensku ciljnu grupu.\nZa početak, istraživanja sugerišu da je ženama generalno bitan dizajn, tj. „lepota“ predmeta koji kupuju, bio to računar ili mobilni telefon. Takođe, dok prosečan muškarac želi da sazna „šta sve sprava ume da uradi“, žena je pre zainteresovana za to „kako će sprava pomoći u svakodnevnom životu“.\nIako mlađe (ženske) generacije spretno barataju stručnim terminima vezanim za savremene tehnologije, za starije žene to je problem: neprijatna atmosfera u prodavnicama elektronike gde se prodavci nadmoćno „dobacuju“ nepoznatim izrazima (koje, pri tome, ne objašnjavaju) često istera potencijalne ženske kupce.


Mar 29, 2019 UNDP\nKancelarija za informacione tehnologije i elektronsku upravu i Program Ujedinjenih nacija za razvoj (UNDP) organizuje po drugi put Nedelju otvorenih podataka koja će se ove godine održati u periodu od 1. do 7. aprila.\nPozivamo sve zainteresovane da se pridruže događajima koji će se ovoga put održati u 8 gradova Srbije i obuhvatiće ukupno 17 događaja.\nCela Nedelja otvorenih podataka je deo inicijative Serbia Digital Week.\nNa skupovima koji će se održati biće predstavljena nacionalna inicijativa za otvaranje podataka, govoriće se o zakonskim okvirima otvorenih podatka, kao i novim skupovima podataka koje su državne institucije objavile na novom, redizajniranom Nacionalnom portalu otvorenih podataka (data.gov.rs), a takođe će stručnjaci govoriti o međunarodnim trendovima u oblasti otvaranja podataka.\nDogađaji se realizuju u saradnji sa 21 partnerom: lokalnim institucijama, organizacijama civilnog društva, kompanijama i tehnološkim zajednicama.\nNeke od sesija biće posvećene otvorenim podacima lokalnih samouprava, gde će biti reči o tome kako gradovi i opštine otvaraju svoje javne podatke i kako to doprinosi unapređenju kvaliteta svakodnevnog života i rada ljudi, privatnih i javnih institucija.\nSvi programi tokom Nedelje otvorenih podataka su besplatni, a učesnici/e će imati priliku da nauče kako da koriste otvorene podatke za svoj biznis, analiziraju i vizualizuju podatke o zagađenju vazduha ili koriste satelitske podatke u svojim istraživanjima.\nNedelja otvorenih podataka održava se u okviru projekta „Otvoreni podaci – otvorene mogućnosti”, koji sprovode Kancelarija za informacione tehnologije i elektronsku upravu i UNDP, a podržavaju Svetska banka, Fond za dobru upravu Ujedinjenog kraljevstva (GGF) i Švedska agencija za međunarodnu saradnju (SIDA).


Ljubomir Vranješ novi je trener Rhein-Neckar Löwen-a – Svijet Rukometa\nLjubomir Vranješ novi je trener Rhein-Neckar Löwen-a\nNakon što je smjenjen sa mjesta selektora reprezentacije Slovenije, Ljubomir Vranješ, imenovan je za novog trenera ekipe Rhein-Neckar Löwen-a.\nVranješ se tako vraća u njemačku Bundesligu nakon pet godina, a ovo će biti njegov drugi trenerski angažman u Njemačkoj, obzirom da je u periodu od 2010. do 2017. vodio Flensburg sa kojim je 2014. godine osvojio EHF ligu prvaka.\nNajkasnije do ponedeljka Vranješ će doputovati u Manheim kada će i zvanično preuzeti momčad. Tog dana će biti i zvanično predstavljanje.\nRhein-Neckar Löwen nakon solidnog petog mjesta prošle sezone, ove sezone ima velikih problema. Nakon 17. odigranih kola “Lavovi” se nalaze tek na trinaestom mjestu sa četrnaest osvojenih bodova što je ispod svih očekivanja.\nPrevious: Elohim Prandi pušten iz bolnice, uskoro se vraća i treninzima\nNext: Ljubomir Vranješ izvršio prozivku rukometaša Rhein Neckar-Löwena


Zamjenik Visokog predstavnika u BiH posjetio Gradsku upravu Bihaća\nŠuhret Fazlić, gradonačelnik Bihaća zajedno sa Davorom Župom, predsjedavajućim GV Bihać, ugostio je danas Bruce G. Bartona, prvog zamjenika Visokog predstavnika u BiH. Svoju prvu posjetu gradu Bihaću, zamjenik Visokog predstavnika iskoristio je za upoznavanje sa aktuelnom političkom situacijom, planovima gradske administracije u ovoj godini, te razvojnim mogućnostima Bihaća kao administrativnog centra Unsko-sanskog kantona.\nZahvalivši se predstavnicima OHR-a na dolasku i podršci koju daju gradu Bihaću i lokalnoj administraciji u borbi za smanjenje javne potrošnje i borbi protiv korupcije, gradonačelnik Fazlić kazao je da je sa zamjenikom Visokog predstavnika razgovarao o značaju izgradnje aerodrome u Bihaću, poboljšanju turističke promocije i NP Una, te konstantnoj reformi javne uprave s ciljem efikasnijeg i bržeg rada.\n“Razgovarali smo i o položaju grada Bihaća unutar Kantona i Federacije BiH i tu očekujemo izmjene određenih zakonskih propisa koji bi poboljšali status Bihaća pogotovo u oblasti raspodjele javnih prihoda. Gradska uprava ima podršku u aktivnostima koje smo započeli sa mojim dolaskom na funkciju gradonačelnika i ovo je dobar put od kojeg nećemo odustati dok ne uspostavimo efikasniju i produktivniju javnu upravu kao servis svim građanima Bihaća”- kazao je gradonačelnik Fazlić.\nIstaknuvši zadovoljstvo današnjom posjetom gradu Bihaću , zamjenik Visokog predstavnika Barton istakao je da je na sastanku upoznat sa aktivnostima gradonačelnika Fazlića koje se odnose na uštede i novu sistematizaciju u gradskoj upravi.\n“Ono što smo tokom sastanka konstatirali jeste neophodnost infrastrukturnih ulaganja u putnu komunikaciju s ciljem razvoja turizma i nadamo se da će do toga uskoro i doći. Ono što smo danas saznali od predstavnika gradske uprave raduje nas i pratiti ćemo i dalje aktivnosti gradske uprave i gradonačelnika na promociji prirodnih ljepota i potencijala ovog dijela BiH “- kazao je Barton.


Aerodrom Istanbul - najveći svetski aerodrom - Turizmo.rs magazin\nAerodrom Ataturk u Istanbulu, koji se smatrao jednim od najprometnijih aerodroma u svetu sa 70 miliona putnika godišnje, službeno je prestao sa radom 6. aprila. Svi komercijalni letovi prebačeni su na novi međunarodni aerodrom u Turskoj, Aerodrom Istanbul.\nPrvi let s Aerodroma Istanbul odvio se još u oktobru 2018. godine, no tek je sada u potpunosti završena prva faza izgradnje tog aerodroma, odnosno otvorene su tri piste i terminal površine 15 miliona kvadratnih metara.\n>>> Putovanje: Istanbul, 6 dana / 3 noćenja\nNajveći svetski aerodrom\nPlanirane su četiri faze izgradnje te bi aerodrom trebao da bude završen do 2025., a ukupni troškovi bi trebali iznositi oko 12 milijardi dolara.\nNovi aerodrom prostire se na 76 miliona kvadratnih metara i trenutno može primiti 90 miliona putnika godišnje. Kada bude završena poslednja faza izgradnje, moći će ih godišnje primiti 200 miliona. Time će postati najveći svetski aerodrom ako se gleda količina putničkog saobraćaja.\nDuty Free dućani obuhvataće 55.000 kvadratnih metara, a imaće sedam odeljaka s različitim tematikama, uključujući “Modni vrt“, “Porodičnu palatu“ i “Plažu stila“.\nAviokompanijeaerodrom aerodrom ataturk aerodrom istanbul


Poslanici o prijedlogu programu ekonomskih reformi u RS - Istinito.com - Ne budi ovca!\nPočetna > BIH > Politika > Poslanici o prijedlogu programu ekonomskih reformi u RS\nPoslanici o prijedlogu programu ekonomskih reformi u RS\n22. Decembra 2018. Istinito658Leave a Comment on Poslanici o prijedlogu programu ekonomskih reformi u RS\nPoslanik SNSD Igor Žunić izjavio je danas da ekonomske mjere, koje je sprovela aktuelna vlast, imaju vidljive rezultate, kao što je uvođenje neporezivog dijela dobiti, kojim je privredi ostalo više od 90 miliona KM.\nŽunić je tokom skupštinske rasprave o Prijedlogu programa ekonomskih reformi Republike Srpske od 2019. do 2021. godine naveo da je smanjeno vrijeme za registraciju privrednih subjekata, a da su sistemom multilaterarlne kompenzacije smanjena potraživanja između privrednih subjekata.\nPrema njegovim riječima, Republika Srpska prvi put ima više od 280.000 zaposlenih lica, uz smanjenu nezaposlenost.\nPoslanik SNSD u Narodnoj skupštini Republike Srpske Radovan Vuković izrazio je uvjerenje da će ciljevi iz Programa ekonomskih reformi Republike Srpske za period 2019-2021. godine, među kojima je povećanje konkurentosti privrede, biti sprovedeni da bi društvo moglo da napreduje.\n– Ovaj dokument zaslužuje veliku pažnju, jer su njime obuhvaćeni svi ciljevi koji su važni za napredak društva i definisane mjere za njihovo sprovođenje. Vjerujem da će veliki dio ciljeva biti sproveden, jer znam da premijer Srpske Radovan Višković ima veliki kvalitet i znanje – rekao je Vuković tokom skupštinske rasprave o Prijedlogu programa ekonomskih reformi.\nPoslanik SDS Zoran Vidić smatra da je reforma sistema neophodna za napredak društva i da je dobro što je urađen Program ekonomskih reformi.\n– Prioritet nam mora biti reforma zdravstvenog sistema, ali je problem što su za reformu predviđena kreditna zaduženja. Naše zdravstvene ustanove su kreditno zadužene, što nije dobro, i zato nije jasno kako će sve to izgledati – dodao je Vidić.\nPoslanik SNSD Denis Šulić ukazao je na potrebu da se nastavi sa digitalizacijom sistema u Republici Srpskoj.\n– Digitaizacija prvo treba da bude sprovedena u institucijama Republike Srpske. Vjerujem da će Vlada Srpske i resorno ministarstvo posebnu pažnju posvetiti digitalizciji – rekao je Šulić.\nSjednica Narodne skupštine Republike Srpske nastavljena je danas u Banjaluci poslaničkom raspravom o Prijedlogu programa ekonomskih reformi Republike Srpske za period od 2019. do 2021. godine, po hitnom postupku.\nU nastavku treće posebne sjednice predviđeno je, po hitnom postupku, razmatranje Prijedloga budžeta Republike Srpske za 2019. godinu, Prijedloga zakona o izvršenju budžeta Republike Srpske za 2019. godinu i Prijedloga zakona o izmjenama i dopunama Zakona o dječijoj zaštiti.\nTagged ekonomske reforme istinito narodna skupština rs poslanici sjednica\nLukač: Stanivuković će biti odgovoran ako se mom djetetu nešto uradi (VIDEO)\nTri osobe životno ugroženo poslije nesreće u Nišu


Protest advokata ispred suda - Ozonpress :: internet portal\nTag: odbor advokata, Osnovni sud\nČačanski advokati protestovali su danas ispred zgrade Osnovnog suda u znak podršku pregovaračkom timu Advokatske komore Srbije u pregovorima koji su danas počeli sa Ministarstvom pravde.\nČlan čačanskog Odbora advokata Marija Milekić rekla je novinarima da će advokati Čačka do petka, 19. decembra, protestovati svakoga dana od 12 do 13 časova isped zgrade Osnovnog suda.\nOna je dodala da su im se danas u protestnom okupljanju pridružili i kolege iz još dva odobora advokata – Ivanjice i Gornjeg Milanovca.\nAdvokati koji su protestovali nosili su parole „Zašto ćuti Ustavni sud„, „Isključi TV, uključi mozak„, „Stop nezakonju„, „Praznite budžet, punite džepove notara„.\n– Očekujemo najbolje rezulate pregovora, budući da je prvi put posle tri meseca od kako je počeo štrajk advokata u Srbiji, Ministarstvo pravde selo da argumentovano razgovara sa nama i nadamo se da će doći do određenih dogovora. Sva tri prethodna meseca nismo bili sagovornici, Ministarstvo pravde je nastupalo sa stanovišta vlasti, bavilo se ucenama i pretnjama – rekla je Milekić.\nOna je dodala da su advokati jedinstveni i istrajni u štrajku do ispunjenja njihovih zahteva, a da štrajk najteže pada mladim advokatima koji su tek osnovali svoje porodice.\n– Preživljavamo iako znam da mnogi građani neće u to poverovati. Imamo veliki broj mladih advokata koji su tek zasnovali svoje porodice i kojima ovaj protest najteže pada. Međutim, svi smo istrajni i ne pada nam na pamet da posustanemo. Nisu tačni podaci Ministarstva Pravda da su se pojavile pojedine grupe advokata koji su spremni da rade.\nAdvokati u Srbiji štrajkuju od 17. septembra zahtevajući izmene Zakona o javnim beležnicima, kao i seta pratećih zakona, smanjenje paušalnog poreza advokata i smenu ministra pravde Nikole Selakovića.\nGrađanin 16/12/2014 u 09:50 Odgovorite\nPodrška advokatima do ispunjenja svih opravdanih predloga i zahteva.


Blic , V. P.\nOvaj lokalni funkcioner DSS i predsednik opštine, inače poznat široj srpskoj javnosti kao zvezda Jutjub klipa, u kome uživa u pivu i energično predvodi kolo na lokalnoj svadbi, sa vatrogascima je sve vreme bio na terenu dok su gasili požar.\n- U gašenju velikog požara učestvovale su vatrogasne ekipe iz Vranja, Surdulice i Bosilegada, tridesetak meštana Gornje i Donje Ljubate i 40 zaposlenih u bosilegradskom javnom sektoru. Članovi Opštinskog štaba za vanredne situacije su u pripravnosti i na terenu. Na raspolaganju su nam dve cisterne sa vodom za gašenje vatrene stihije, kakva se odavno ne pamti u ovom kraju. Dužina vatrenog obruča pemašila je pet kilometaa.Srećom, niko od meštana nije povedjen. Uspeli smo da seljanima u brdima sačuvamo kuće i drugu imovinu - rekao je Vladimir Zaharijev.\nBUKTI BOROVA ŠUMA Požar u Bosilegradu, vatrogasci i meštani se DVA DANA bore sa stihijom\nU gašenju i lokalizovanju požara pesudno je bilo angažovanje dva helikoptera.\nU opštini Bosilegrad očekuju da iz Niša stigne specijalni helikopter, koji u zabačenim vrletima nepristupanog kraja jedino može da ugasi požar.\nLEPŠA STRANA ZIME U GRADU Trčanje i po mećavi, vožnja bicikla, dečija sreća zbog "džinovskih" pahulja i, NARAVNO, SELFI\nPlaninska sela u Trgovištu i dalje odsečena


ANKETA: Da li su kamere na ulicama pravo rješenje da se SMANJI broj krivičnih djela i prekršaja?\nPonedjeljak, 26.06.2017 | 09:34\nJavne površine šest crnogorskih opština biće pokrivene video-nadzorom koji bi trebalo da doprinese smanjenju broj krivičnih djela i prekršaja, rečeno je Dnevnim novinama iz MUP-a.\nU Budvi, koja je prepoznata kao poprište brojnih obračuna kriminalnih klanova, realizacija ovog projekta može se očekivati već naredne godine. To je, između ostalog, bila tema prošlonedjeljnog sastanka ministra unutrašnjih poslova Melvudina Nuhodžića i direktora Uprave policije Slavka Stojanovića sa rukovodstvom te opštine.\nIz MUP-a je tada saopšteno da je Ministarstvo unutrašnjih poslova, nakon usvajanja izmjena i dopuna Zakona o zaštiti podataka o ličnosti, formiralo međuresorsku komisiju, u cilju izrade projektnog zadatka i stvaranja pravne osnove za realizaciju sistema video nadzora Budve...\nDa li su kamere na ulicama pravo rješenje da se SMANJI broj krivičnih djela i prekršaja?\nposto ja imam biznis prije nekoliko godina svestenik saznao gde drzim pare i godiama su me ukrali malo pomalo ja sam stavio kamere mogao sam da ih uhvatim ali svestenik je poslao brata da me krade a on je imao bolesnoga sina i jedan dan primetio da me neko prati uzeo sam policajce da se voze samnom i prestao je ta istorija sto za mene bila steta preko 30hiljada eura kamere su dobre jer niko ne pravi zlocin i kradje bez pomagaca zlocini su kukavice


U RUSKOM DOMU: Predstavljena maketa unutrašnje dekoracije kupole Hrama Svetog Save\n03.12.2016. 15:46h 19.05.2017. 17:22h\nBEOGRAD - Zamenik gradonačelnika Beograda Andreja Mladenović, kao i gradski menadžer Goran Vesić, prisustvovali su predstavljanju makete unutrašnje dekoracije kupole Hrama Svetog Save, koje je održano u Ruskom domu.\nCeremoniji su prisustovali predsednik Republike Srbije Tomislav Nikolić, ministar inostranih poslova Ivica Dačić, ruski ambasador u Srbiji Aleksandar Čepurin, ambasador Belorusije Vladimir Čušev, član upravnog odbora glavnog sponzora izvođenja radova kompanije „Gaspromnjeft“ Aleksandar Dibalj, episkop toplički Arsenije, kao i direktorka ruske Federalne državne agencije „Rosotrudničestvo“ Ljubov Glebova.\nMladenović je istakao da Beograđani imaju priliku da vide kako će izgledati kupola Hrama Svetog Save nakon završetka izrade mozaika, kao i da je velika čast prisustvovati ovom istorijskom događaju.\n– Oslikavanje kupole Hrama će biti jedinstven rad. Zahvaljujemo se Ruskoj federaciji, posebno predsedniku Vladimiru Putinu, na velikoj pomoći koju Srbija dobija od Rusije, kako u smislu novca, tako i autorskog rada koji je od neprocenjive vrednosti – rekao je Mladenović.\nPrema njegovim rečima, Grad Beograd u poslednjih godinu dana čini veliki napor da se prostor oko Hrama konačno završi i uredi.– Velikim zalaganjem Direkcije za građevinsko zemljište i izgradnju Beograda, došlo je do toga da biramo izvođača za Ulicu Bore Stankovića i na taj način završimo proces koji je dugo vremena bio sputavan. Sada su se stekli uslovi da rekonstrukcijom Ulice Bore Stankovića, koja bi trebalo da počne na proleće, plato i porta Hrama budu završeni.\nGrad Beograd aktivno učestvuje u radu Skupštine za obnovu hrama i Upravnog odbora, pa će to u narednom periodu biti veliki posao gde je Grad, zajedno sa Vladom Republike Srbije i drugim institucijama u našoj zemlji, dobio jedan ozbiljan zadatak i nadam se da će ga uspešno završiti – naglasio je zamenik gradonačelnika.\nOn je dodao da je uređenje prostora i ulica oko Hrama Svetog Save je vezano i za niz fasada koje će biti obnovljene i čitav taj deo Beograda biće u novom ruhu.\n– Taj deo Vračara će izgledati drugačije i to je nešto što daje novu sliku Grada Beograda. Kada ti poslovi budu završeni, deo gde se nalazi Hram Svetog Save biće zasigurno jedan od najlepših delova grada – rekao je Mladenović.\nPredsednik Tomislav Nikolić je zahvalio Rusiji, ruskom narodu i predsedniku Vladimiru Putinu na velikoj pomoći.\n– Meni je drago što ovaj posao nismo morali sami da radimo, ne samo zbog pomoći u novcu, već zbog činjenice da danas, kada je hrišćanstvo u svetu ugroženo, treba da krenemo redom. Pravoslavni narodi bi trebalo između sebe da pronađu potpunu vezu, pa isto to da urade i hrišćani, a na kraju i pripadnici svih religija da postiognu dogovor kako sukoba na toj osnovi više ne bi bilo – rekao je Nikolić.\nPredsednik Nikolićoslikavanjekupolahram Svetog Save


Patrijarh u Kosovskoj Mitrovici pozvao Srbe na slogu, jedinstvo i istrajnost - Izazov\nNovi magazin 16. aprila 2019. 14:55\nPatrijarh je pred velikim brojem građana kazao da oni moraju doneti „sudbonosnu odluku“ da ostanu gde su i da to nije odluka pojedinca, već srpskog naroda.\n„Nismo mi upali na ovu zemlju ili je oteli od nekoga, već nam je ovu zemlju Bog darovao i zato ono što nam je gospod darovao moramo da čuvamo i duhovno i moralno uvećamo i takvo ostavimo u nasleđe onima koji dolaze posle nas“, naveo je.On je pozvao Srbe da budu jedinstveni i da ostanu na Kosovu i Metohiji, uprkos predlozima o podeli ili nekom kompromisnom rešenju.\n„To ne govore pametni ljudi, to ne govore Srbi, to govore oni koji samo nose ime srpsko, a daleko su od svega onoga što je srpsko“, ocenio je Irinej. „Mi smo za kompromis, ali onakav po kome će KiM ostati u Srbiji jer srpska zemlja ne može biti tuđa, već srpska“, dodao je.\nPoglavar SPC je rekao i da je „ono što se pokloni za sva vremena zgubljeno“, da se „za sve okupacije nađe rešenje“ i da je to stav Srpske pravoslavne crkve od kojeg se neće odustati.\n„Na svaki mogući način, dopuštenim sredstvima, borićemo se i ubeđivati one koji tako lako i štedro dele i daruju drugima ono što nije njihovo, da promene mišljenje“, rekao je Irinej.\nOn je kazao i da se raduje jer se uverio da Kosovo nije prazno, da u njemu ima Srba, a da ga je posebno obradovalo što se veliki broj dece rađa.\nTokom posete Kosovu patrijarh Irinej je posetio i rektorat Univerziteta u Prištini sa privremenim sedištem u Kosovskoj Mitrovici, ;obratio se studentima koji su došli da ga dočekaju a potom i ručao sa njima u studentskoj menzi.


Osnivanje Pokrajinskog fonda za zdravstveno osiguranje – kao rešenje gorućeg problema u zdravstvu | LSV Sombor\n06.04.2016. 12:54 Konferencija za štampu\nLSV će osnovati Pokrajinski fond za zdravstveno osiguranje kao zasebno pravno lice. Ovakav status Pokrajinskog fonda za zdravstvo znači da će uplaćeni doprinosi za obavezno zdrvastveno osiguranje biti izvorni prihodi tog fonda. Takvo rešenje garantovaće značajno kvalitetnije zdravstvene usluge u Vojvodini.\nListe čekanja od nekoliko meseci pa do nekoliko godina su nedopustive. LSV ima efikasno rešenje kako se te liste mogu smanjiti, a neke i potpuno eliminisati. Jedno od rešenja bi bila integracija privatnog zdravstva u jedinstveni sistem. Na taj način, građani bi jednako mogli da se leče i u privatnim i u državnim institucijama, čime bi se drastično smanjile liste čekanja rekla je u svom obraćanju Nataša Terbec, predsednica Foruma žena LSV.\nJedan od prioriteta koje je neophodno urediti istakli bi smo alarmantno stanje u oblasti ženskog zdravlja. Zalažemo se za obavezne i organizovane preventivne preglede žena u cilju očuvanja zdravlja i reproduktivnog zdravlja žena, kao i za edukativne programe na podizanju svesti žena o važnosti preventivnih pregleda.\nO obaveznim preventivnim pregledima starali bi se poslodavci za zaposlene žene, a za nezaposlene Nacionalna služba za zapošljavanje. Program obaveznih preventivnih pregleda za žene na selu i žene ranjivih grupa ostvarivali bi mobilni timovi zdravstvenih radnica i radnika.\nEdukacija i informisanje su najbolji način za podizanje svesti o značaju prevencije za zdravlje svih. Zato se zalažemo za uvođenje predmeta o reproduktivnom zdravlju u obrazovni sistem kao obavezan predmet.\nŽivimo u uslovima kada su žene izložene povećanoj nezaposlenosti, pogoršanim uslovima rada, kada se posledice dugotrajnog porodičnog nasilja ne registruju, osim telesnih povreda,a ti su problemi posebno naglašeni kod žena u ruralnim područjima i žene osetljivih grupa.\nPreventivne preglede treba obezbediti za sve žene bez obzira na uzrast, zdravstveno osiguranje ili mesto stanovanja istakla je Nataša Terbec.


Gomilanje u Sredozemlju: „Hari Truman“ zbog Rusije ostaje, uplovila i dva ruska broda\nM. K. 22. aprila 2018. 11:05\nAmerički nosač aviona „Hari Truman“ će možda ostati u Sredozemnom moru radi „obuzdavanja“ Rusije, piše „Difens njuz“, pozivajući se na neimenovane izvore.\nPortal navodi da američke vlasti za sada nisu donele konačnu odluku po tom pitanju, ali ostanak nosača aviona u Mediteranu bi bio „odgovor na akcije Rusije u regionu i u skladu sa novom strategijom nacionalne bezbednosti“.\n„Difens njuz“ naglašava i da „Hari Truman“ može još jednom da podseti Bašara el Asada na upozorenje njegovog američkog kolege Donalda Trampa da „nastavak korišćenja hemijskog oružja protiv civila u Siriji može da dovede do gađanja“.\nMeđutim, ako SAD ostave ratni brod u Sredozemnom moru to može da naruši poredak rotacije nosača aviona na Bliskom istoku koji se koristi od „Pustinjske oluje“ iz 1991. godine. Ipak, Pentagon razmatra takvu odluku kao jedan od načina borbe protiv „izazova koje nose Rusija i Kina“.\nJuče je Ratna mornarica SAD saopštila da je nosač aviona Ratne mornarice SAD „Hari Truman“ uplovio u Sredozemno more.\n🇧🇪F931 Louise-Marie with NH90 helicopter located, identified and escorted Russian warships RFN Yaroslav Mudryy and RFN Lena, when entering 🇳🇱Dutch EEZ in hazy conditions. #interoperability #BENESAM #WeAreNATO pic.twitter.com/mHUoGfjwAx\n— Kristof VanBelleghem (@Kvbelleghem) April 20, 2018\nFotografije ta dva ruska broda kako prolaze kroz Bosfor i Mramorno more objavili su turski informacioni portali.\nPres-služba Crnomorske flote je saopštila da su brodovi ranije izvodili vojne vežbe u Crnom moru.\nU petak je saopšteno da je belgijska fregata „Lus Marija“ pratila ruske brodove „Jaroslav Mudri“ i tanker „Lena“ kroz Lamanš.\nRanije je saopšteno da je u Sredozemno more uplovio i američki nosač aviona „Hari Truman“.\nnosač avionasredozemno more\novakve patrolne brodice su rusi slali za vreme nato bombardovanja da nam pomognu\nsirmijum pre 2 godine\n‘nači ovi nosač aviona i borbenu grupu a Rusi dva patrolna čamca .\nIncident na aerodromu: Avion pun putnika sleteo sa zaleđene piste…\nSindikati odbili ponudu Vlade, nastavlja se štrajk…\nNemačka: Odbor za pravna pitanja smenio predsedavajućeg


Erdogan 10. oktobra u Beogradu: Srbija je ključna zemlja na Balkanu - ArmijaRBiH.com\n26. September 2017. redakcija 0 Komentara\nPredsjednik Turske Recep Tayyip Erdogan posjetit će Srbiju 10. oktobra, dogovoreno je tokom susreta predsjednika Srbije Aleksandra Vučića sa Erdoganom u New Yorku.\n“Naša zemlja gaji iskreno prijateljstvo prema turskom narodu i mi danas imamo priliku da započnemo novi proces u našim odnosima”, naveo je Vučić.\nVučić i Erdogan su na marginama zasjedanja Generalne skupštine UN razgovarali o odnosima dvije zemlje, ekonomskoj saradnji i predstojećoj posjeti turskog predsjednika Srbiji, saopšteno je iz press službe predsjednika Srbije.\n“Srbija je ključna zemlja na Balkanu za očuvanje mira i stabilnosti i zato smo uvijek podržavali vaš evropski put”, rekao je predsjednik Turske.\n“Zajednički cilj treba da bude milijardu dolara i ja podržavam naše investitore da što više ulažu u Srbiju”, dodao je Erdogan.\nSagovornici su razgovarali i o infrastrukturnim projektima, za koje je turska strana zainteresovana, kao što su aerodrom Kraljevo, autoput Tutin-Novi Pazar-Sjenica i autoput Beograd-Sarajevo.\n← Morbidnost i provokacije vlaseničkih Srba: Postavili strašilo tzv. Vojske Republike Srpske na stazi marša do logora Sušica\nAtak zbog hidžaba |Podignuta optužnica protiv Miljenka Goluba za nasilničko ponašanje i napad iz mržnje →


SEDLAREVIĆ: POKRENUTI POSTUPAK PROTIV IŠTVANA SAVAIJA - Magločistač\nPočetna Aktuelno SEDLAREVIĆ: POKRENUTI POSTUPAK PROTIV IŠTVANA SAVAIJA\nSEDLAREVIĆ: POKRENUTI POSTUPAK PROTIV IŠTVANA SAVAIJA\nPostavio/la: MagločistačObjavljeno: 18.12.2015 Kategorija: AktuelnoNema komentara\nPoslanik Jobika preti tužbom i RTV\nFunkcionerka Lige socijaldemokrata Vojvodine (LSV) Maja Sedlarević tražila je danas ponovo od nadležnih da zatvore kancelariju mađarske desničarske stranke Jobik u Senti.\nSedlarević je u pisanoj izjavi tražila da se protiv poslanika Jobika Ištvana Savaija pokrene postupak zbog narušavanja ustavnog poretka Srbije i širenja međunacionalne mržnje.\n“Da protiv Ištvana Savaija, potpredsednika Jobika koji je otvorio kancelariju u Senti, a zagovara prekrajanje granica ove države, Upravni inspektorat Ministarstva za lokalnu samoupravu nije odgovorio pukom prekršajnom prijavom jer mu stranka nije registrovana u Srbiji, on ne bi bio u prilici da se ovoj zemlji smeje u lice i još preti tužbom Radio televiziji Vojvodine”, navela je Sedlarević.\nOna je objasnila da je Savaijevo obrazloženje da će ta kancelarija da “olakša dvostranu komunikaciju sa Mađarima u Južnim krajevima” i obezbedi mogućnost Mađarima da ga potraže “i na otcepljenim teritorijama” dovoljno jasno govori o njegovoj ideji prekrajanja granica, kao i o današnjoj izjavi da “kancelarija u Senti nije protiv Srbije”.\nSedlarević je navela i da, kada se tome doda da danas poručuje kako “ne planira da prihvati eventualne sankcije, jer ih ne smatra pravednim i pravnim”, pa još i preti preduzimanjem pravnih koraka protiv RTV Vojvodine, jasno je da je krajnje vreme da država odlučno odreaguje.\n“Ako Srbija ima ikakve institucije iole zainteresovane da rade svoj posao i štite ovu zemlju i građane, a naročito ako misle dobro međunacionalnim odnosima u Vojvodini, na izjave Savaija treba da reaguju tužilaštvo i nadležni organi”, poručila je funkcionerka LSV.\nOna je zaključila i da, u suprotnom, uz nesmetano i nekažnjeno divljanje srpskih fašista po Vojvodini, prisustvo Jobika u Vojvodini može veoma narušiti dobrosusedske odnose i dovesti do mogućih međunacionalnih incidenata.\nSavai ne planira da zatvori kancelariju Jobika u Senti\nIzvor: RTV (Martin Martinov)\nPoslanik Jobika u mađarskom parlamentu Ištvan Savai saopštio je da ne planira da zatvori svoju prijemnu kancelariju u Senti, te da ne planira nikakav antisrpski akt, ili bilo šta upereno protiv srpske države.\nKako prenosi portal „Vojvodina danas“, Savai je u četvrtak na konferenciji za medije u Senti rekao da se trenutno protiv njega vodi „nekakav postupak“, dodavši da ne zna tačno kakav, jer nije dobio nikakvo obaveštenje u vezi s tim, samo ono što je objavljeno u medijima.\nAko dobije obaveštenje od vlasti, proučiće ga, ali, kako je rekao, ne planira da prihvati eventualne sankcije, jer ih ne smatra pravednim i pravnim.\n„Verujem da će vlasti postupiti razumno, jer su prve reakcije govorile o zatvaranju kancelarije, a u međuvremenu se govori o mnogo manjim stvarima, jer su verovatno shvatili da za to nema ni pravnih, ni drugih mogućnosti“, rekao je Savai i dodao da je ako bude potrebno, spreman da pravdu traži na najvišim međunarodnim instancama.\nSavai je naglasio i da planira da preduzme pravne korake protiv emisije „Sučeljavanje“ koja je emitovana na Prvom programu televizije RTV Vojvodine zbog onoga što je u emisiji izrečeno.\n„Mi, jobikovci, smo navikli na teške reči usmerene protiv nas, pa i na klevete, ali verujem da je ova emisija prešla sve dosadašnje granice o vređanjima, lažima, u proglašavanjima fašistima Jobika i jednog miliona ljudi koji stoje iza njega, u optužbama za ubistvo i podstrekavanje na ubistvo, dakle smatram da je ovaj diskurs zapanjujući“, kazao je Savai.\nPoslanik Jobika, mađarske parlamentarne stranke poznate po desničarskim stavovima, otvorio je kancelariju u Senti pre nekoliko meseci, što je dovelo do osude političkih partija i reakcije nadležnih državnih organa Srbije.


TotalCar.rs » Kompanija iz Mostara napravila repliku Teslinog vozila Cybertruck\nBIH, Cybertruck, replika, Tesla, zanimljivosti\nKompanija Stark Solutions iz Mostara napravila je svoju verziju Cybertrucka, koji proizvodi kompanija Tesla, u vlasništvu milijardera Ilona Maska.\n“Pola ljudi je gledalo u čudu, pola je mislilo da smo napravili tenk, jer ljudi ne znaju šta je Cybertruck. Jedna devojka je stala sa automobilom i pitala da li se tu prizvodi Cybertruck, mi smo rekli jeste”, rekao je Mario Ćorić, direktor Stark Solutions.\nIT stručnjaci iz Mostara, istovremeno zaljubljenici u Fordova i Teslina vozila, nisu mogli da čekaju do 2021. godine da krovna kompanija napravi hibrid ova dva vozila, nego su napravili svoju futurističku verziju. Njihova prva vožnja kroz Mostar izazvala je dosta pažnje, a kako su rekli – napravili su automobil sa “dve duše u jednoj”.\nZa proizvodnju im je trebalo osam meseci, iako su planirana četiri, ali zbog pandemije koronavirusa i njhovi planovi su bili prinuđeni da se pomere. Naredna misija Stark Solutions jeste da ovo vozilo registruju u BiH, ali zbog toga imaju određenih problema, jer zakoni BiH ne dozvoljavjau automobile sa oštrim ivicama, tako da će morati da odradi neke modifikacije.


U KC Drainac u Blacu održana promocija dokumentarnog filma - Kraljevski top istorija srpske krune - Blace Info Press\nU KC Drainac u Blacu održana promocija dokumentarnog filma – Kraljevski top istorija srpske krune\nKruna kojom je 1904. godine krunisan Petar Prvi Karađorđević izlivena je od ručice Karađorđevog topa iz 1812. godine. To je poslednja srpska kruna i jedina koja se čuva u našoj zemlji. O tome govore niški autori u dokumentarnom filmu „Kraljevski top – istorija srpske krune“ koji je u okviru obeležavanja 200 godina od smrti Vožda Karađorđa, prikazan u KC Drainac Blace.\nKulturni centar – Drainac Blace organizovao je promociju istirijskog dokumetnarnog filma –Kraljevski top-istorija srpske krune, scenariste Dragana Markovića i reditelja Velimira Stojanovića iz Niša.\nFilm „Kraljevski top – Istorija srpske krune“u 45 minuta rasvetljava deo srpske istorije, do sada nepoznete široj javnosti.\nOvaj dokumentarni film nastao povodom obeležavanja – Dve stotine godina od smrti Vožda Karađorđa, u kulturnom centru – Drainac u Blacu, priliku da pogledaju i saznaju nešto više o ovom delu srpske istorije, imali su učenici osnovne i srednje škole u Blacu.\nPromociji filma prisustvovao je i sam reditelj Velimir Stojanović.\nPomenuti film nagrađen je prvom nagradom – Zlatna buklija, na internacionalnom festivalu u Velikoj Plani.\nFilm govori o nastanku i dramatičnoj sudbini poslednje srpske kune i pretećih regalija, izlivenih od Voždovog topa iz Prvog srpskog ustanka\nPričajući o istoriji krune kralja Petra Prvog Karađorđevića, ovo ostvarenje , objašnjava značaj očuvanja ovoga znamenja kao simola slobode i državnosti srpskog naroda.\nFilm je priča o jedinoj srpskoj kruni koja nikada nije napuštala Srbiju.Tokom Prvog svetskog rata bila je sakrivena u podu učionice Prezrenske bogoslovije.Druga srpska kruna , ona kojom je krunisan Stefan Dečanski , nakon njega crnogorski kralj Nikola, čuva se na Cetinju.\nSledeća vest Preporučujemo : Pozorišnu predstavu u KC Drainac u Blacu – Srećna nova – četvrtak, 26.oktobar, od 19 časova\nPredhodna vest Promocija literarnog stvaralaštva učenika učiteljice Biljane Simić


SKEJT PARK U NASELJU DUBOČICA - JUGPRESS\nSKEJT PARK U NASELJU DUBOČICA\nKompanija „Zdravlje Aktavis“ doniraće 2,6 miliona dinara za izgradnju skejt parka u naselju Dubočica.\nGrad je obezbedio lokaciju i sve potrebne dozvole, igralište se nalazi u naselju Dubočica, u ulici Majora Tepića, a njegova površina je 500 metara kvadratnih. Radovi, koje izvodi „Frig divižn“ iz Beograda, počinju tokom sldeće nedelje i biće završeni za tridesetak dana.\nUkoliko bude lepo vreme ove jeseni, mladi i mališani će moći da oprobaju svoje skejtove i rolere na novom terenu i pre proleća, rekao je gradonačeknik Leskovca Goran Cvetanović.\nOn je dodao da će do tada biti asfaltirani još neki delovi oko skejp parka i tako će prostor biti proširen.\nU izgradnju skejt parka biće uloženo 3 miliona 326 hiljada i 400 dinara, a lokalna samouprava će učestvovati sa 684 hiljade dinara.\nOvo je jedna u nizu društveno odgovornih akcija koje sprovodi kompanija „Zdravlje Aktavis“, rekao je direktor te kompanije Bojan Jović.\n„Pomenuću samo neke, nabavka digitalnog monitora za mamograf u Domu zdravlja, dva vozila za potrebe opšte bolnice, donacije karnevalu, festivalu Lajf, i druge manje aktivnosti“, rekao je on.


КИНА ОБЕЋАЛА: Америка ће добити одговор\nKina želi da sarađuje sa Amerikom, ali će odlučno odgovoriti na bilo koje akcije koje potkopavaju interese razvoja Kine, izjavio je portparol Ministarstva spoljnih poslova Kine Liđen Džao.\n„Kina je usmerena na saradnju sa SAD u cilju razvoja bilateralnih odnosa koje karakteriše mir i uzajamna, ali će Kina istovremeno odlučno štititi svoju bezbednost, suverenitet i bezbednosne interese. Bilo kakvi postupci i saopštenja SAD, koji podrivaju interese razvoja Kine, biće dočekani odlučnim protivmerama“, izjavio je Liđen Džao.\nOn je istakao da SAD nikada neće moći da obuzdaju razvoj Kine.\n„Grubo mešanje američke strane u pitanje Hongkonga protivreči normama međunarodnog prava i osnovnim principima međunarodnih odnosa, zbog čega je osuđeno na propast“, dodao je portparol spoljnopolitičkog departmana Kine.\nRanije je američki predsednik Donald Tramp saopštio da bi SAD mogle ukinuti olakšice Hongkongu i uvesti sankcije zvaničnim licima Kine i Hongkonga koji potkopavaju autonomiju tog administrativnog centra. Kina je saopštila da je „krajnje neophodno“ da se donese zakon o nacionalnoj bezbednosti za Hongkong. Demonstranti u Hongkongu ovu najavu ocenjuju kao grubo mešanje kineske Komunističke partije u autonomiju Hongkonga, ali zvanični Peking negira ove optužbe. SAD smatraju katastrofalnom odluku Pekinga i naglašavaju da ona potkopava autonomiju i slobodu Hongkonga.


Naslovna » BG špijun » Svetske prestonice » Festival bečkih šoping ulica, 19. i 20. septembra\nFestival beÄkih Å¡oping ulica\nNeko drugi 1. septembar 2014. Svetske prestonice Postavite komentar\nU čitavom gradu će u prodavnicama biti popusta, nagradnih igara i mnogo zabave za sve uzraste.\nUkupno 40 šoping ulica u carskom gradu pozivaju sve Bečlije i njihove goste kao i turiste da se priključe i budu deo ovog festivala. Osim najomiljenijih ulica za kupovinu u centru kao što su Graben, Kerntner štrase i Kolmarkt tu je i najpoznatija Mariahilfer štrase kao i ulice oko nje sa brojnim buticima i prodavnicama. Ali ne samo u centru i u svakoj opštini će glavne ulice učestvovati na festivalu.\nZa one kupce koji ne žive u Evropskoj uniji moguć je povraćaj poreza za račune više od 75,01 evro a od prodavca se odmah u prodavnici zahteva izdavanje posebnog „Tax-free-formulara“. (ComPress)\nPrethodni „Henri Mur – grafičar“ u Narodnom muzeju od 11. septembra\nSledeći Oktoberfest 2014, od 20. septembra do 5. oktobra


Naslovna Info Svet Građani Srbije od sada u Crnu Goru i uz negativan brzi test\nDržavljanima zemalja regiona, među kojima i Srbije, kao i crnogorskim državljanima koji nakratko borave u nekoj od tih zemalja, od sinoć je olakšan ulazak u Crnu Goru, odlučilo je Nacionalno koordinaciono telo za zarazne bolesti (NKT).\nSrbija, Kosovo, Albanija, Severna Makedonija i SAD nalaze se na „žutoj listi“ zemalja za ulazak u Crnu Goru.\nGrađani država sa „žute liste“ mogu u tu zemlju ući uz pozitivan rezultat serološkog testa „antitela klase IgG“, koji nije stariji od 30 dana, saopštila je Vlada.\n„Građani svih država sa ‘žute liste’ takođe mogu ući u Crnu Goru i uz negativan rezultat serološkog testa na antitela klase IgM ili uz negativan rezultat PCR test na korona virus koji nisu stariji od 72 časa. Uslov je da nisu 15 dana pred ulazak u Crnu Goru boravili u nekoj od država s ‘crvene liste’, odnosno u nekoj od zemalja iz kojih nije dozvoljen ulazak u Crnu Goru“, navodi se u saopštenju.\nDo sada je uslov za ulazak u Crnu Goru bio negativan PCR test ili pozitivan rezultat Elisa serološkim testom na „antitela klase IgG“, koja imaju oni koji su preležali infekciju.\nPCR test košta 6.000 dinara i građani satima čekaju u redovima da bi se testirali, dok testiranje na antitela košta oko 1.200 dinara i može da se radi u privatnim laboratorijama, tako da ova odluka za građane Srbije znači uštedu vremena i novca.\nU Crnu Goru je, kao i do sada, moguć ulazak bez dodatnih uslova za građane zemalja sa „zelene liste“.\nOlakšan je ulazak državljana Crne Gore i stranaca stalno ili privremeno nastanjenih u toj državi iz zemalja regiona u slučaju da su u tim državama boravili do 48 sati. Njima se po povratku u Crnu Goru propisuje mera zdravstvenog nadzora koja podrazumeva slobodno kretanje, ali svakodnevno praćenje simptoma i javljanje nadležnom lekaru do isteka rešenja koje po povratku izdaje Sanitarna inspekcija, dodaje se u saopštenju.\nPogledaj: Vučić će se sastati sa Trampom\nbrzi serološki test\nPrethodni tekstMala Sofija napokon dobila lek, uspeh zahvaljujući humanim građanima\nSledeći tekstSalmonela na orašastim plodovima – Evropska komisija poslala upozorenja


Diplomirani inženjer tehnologije - Rukovodilac reciklaznog centra\nDiplomirao na Tehnološko-metalurškom fakultetu Univreziteta u Beogradu, smer projektovanje i tehnologija materijala. Maja 2016. godine postao je deo stučnog tima kompanije MITECO, a od januara 2017. godine je postavljen na poziciju Rukovodioca transfer stanice a od januara 2017. godine je postavljen na poziciju Rukovodioca reciklaznog centra.\nBojan uspešno obavlja poslove koji se tiču organizacije, koordinacije, praćenja i kontrole realizacije preuzimanja, transporta i prekograničnog kretanja otpada. Upravlja magacinskim poslovanjem društva i skladištenjem otpada u skladu sa važećim propisima. Organizuje utovar i istovar robe i istu kontroliše po kvalitetu i kvantitetu. Učestvuje u pripremama i realizaciji programa rada i razvoja društva, uključujući praćenje realizacije i rezultata programa, uz pružanje podrške zaposlenima u implementaciji programa.\nVišegodišnje iskustvo Bojan je stekao na Institutu za hemiju, tehnologiju i metalurgiju u Beogradu kao istraživač saradnik iz oblasti nauke, zaštite životne sredine i tehnološkog razvoja. Na Tehnološko-metalurškom fakultetu Univerziteta u Beogradu bio je angažovan na projektima iz oblasti reciklaže i upravljanja otpadom, gde završava doktorsku disertaciju iz oblasti tretmana otpadnih tehničkih i industrijskih voda u metalurgiji. Koautor je publikovanih radova u međunarodnim i domaćim časopisima i konferencijama.


U Srbiji 400.000 dece u riziku od siromaštva - Bizlife.rs\n19:13 Beograd, 17/10/2018\nOko 400.000 dece u Srbiji je u riziku od siromaštva, a tome doprinose i troškovi obrazovanja koje bi trebalo da bude besplatno i dostupno svoj deci, saopštila je Mreža organizacija za decu Srbije.\n„Zbog toga su porodice sa decom koja pohađaju školu ili studiraju u većem riziku od siromaštva i teže mogu da zadovolje, često i najosnovnije potrebe“, navela je ta Mreža.\nDodaje se da je „nesrazmerno velika stavka u troškovima školovanja cena kompleta udžbenika od petog do osmog razreda od 15.000 do skoro 20.000 dinara“.\nDeca, naročito u mlađim uzrastima, kako se navodi, doslovno savijaju pod teretom školskih torbi, dok se roditelji bore da nađu način da pokriju sve troškove školovanja dece, koje uključuje i odlaske na izlete, ekskurzije, vannastavne aktivnosti, užinu, odeću i obuću.\nMreža je istakla da je, „uzimajući u obzir troškove za udžbenike, možda vreme da se razmisli o novim, inovativnim rešenjima, kupovini jednog tableta za svakog učenika koji ima pristup bazi nastavnih sadržaja čime bi se podigla i digitalna pismenost“.\n„Zato pozivamo Vladu Srbije i Ministarstvo prosvete, nauke i tehnološkog razvoja da donesu mere koje će ukinuti troškove besplatnog školovanja i razmotre inovativna tehnološka rešenja“, navedeno je u saopštenju.\ndeca obrazovanje Srbija siromastvo


NOVA AUTOBUSKA STANICA DO KRAJA 2018. Evo gde će dolaziti autobusi iz cele Srbije i inostranstva (VIDEO) - Beograd24\nAutor Redakcija Beograd24\t On Oct 25, 2018 44,147 0\nIstina, pomeranje neće biti dramatično, pošto se novi dolazni peroni nalaze tek par stotina metara od aktuelnih koji će otići u istoriju zbog projekta “Beograd na vodi”.\n– Radovi na privremenoj lokaciji, iza BAS-a, odvijaju se prema planiranoj dinamici usaglašenoj sa nadležnim institucijama. Svi sadržaji, što podrazumeva dolazne perone, parking autobusa i prateće objekte, biće premešteni zaključno sa decembrom tekuće godine.\nSadržaji će se izmeštati sukcesivno, pri čemu će se prvo, do kraja oktobra, izmestiti parking autobusa koji zauzima najveću površinu, čime će se osloboditi prostor za neometane radove projekta “Beograd na vodi” – rekli su nedavno za “Blic” iz BAS-a.\nautobuska stanicanovi beograd\nRedakcija Beograd24 1044 tekstova 0 komentari\nSVETLEĆI TUNEL, LOPTE, BALONI… Postavljeni novi ukrasi, ali su Novobeograđani zabrinuti jer NEMA NJEGA\nNOVA INFORMACIJA ZA RODITELJE: U septembru NE MORAJU da se pravdaju IZOSTANCI iz…\nGradonačelnik Ljubljane prihvatio da taj grad dobije…\nDANAS JE POSLEDNJI DAN! Ističe rok za odbijanje…\nDANAS TOPLO I SPARNO VREME, POPODNE NAS OČEKUJU PLJUSKOVI…\nUPUCAN ČUMETOV BRATANAC U GLAVU, HITNO PREBAČEN U BOLNICU!…\nPred\tSledeći 1 of 72\nKo dolazi u Srbiju iz ovih zemalja, mora da ima PCR TEST!…\nHITNO ISTRAŽITI KAKO JE ĐILAS ISISAO 30 MILIONA EVRA IZ…\nSrpski stručnjaci odgovaraju na pitanje koje sve zanima: DA…\nTrifunović iskritikovao Jeremića: On je primer nejedinstva…\nOVA MAMA skuplja novac za pomoć porodilištima, ali i pomoć…\nNOVA INFORMACIJA ZA RODITELJE: U septembru NE MORAJU da se…\nMONAH ANTONIJE GAĐA JAJIMA SKUPŠTINU SRBIJE!\nVUČIĆEVIĆ ZA PINK: Ako su nevladinim organizacijama…\nMinistar finansija najavio: Počinje program “Moja…


VIDEO Zbog malverzacija klaonicama iz Posušja i Travnika zabranjen izvoz junetine u Tursku | Hercegovina.Info\nDirektor Kancelarije za veterinarstvo Bosne i Hercegovine Ljubomir Kalaba izjavio je da je zbog određenih malverzacija u dvije klaonice na području Federacije BiH privremeno obustavljen izvoz junećeg mesa u Tursku, te da će narednog tjedna biti donesena odluka o daljim koracima.\nOn je objasnio da je klanje junadi za izvoz mesa u Tursku obavljano u dvije klaonice i da je Kancelarija naredila da se obustavi potpisivanje veterinarskih certifikata, jer su primijetili određene nepravilnosti, javlja BHRT.\nKalaba je naveo da je riječ o klaonicama “Šišović” iz Rakitnog, nedaleko od Posušja i “Bajra” kod Travnika.\n“Većinom je riječ o tome da nisu ispoštovali uputstvo koje je izdala Kancelarija o izvozu mesa goveda za Tursku, nisu najavljivali klanja u periodu kada je trebalo i imali smo informaciju od raznih udruženja da je došlo do uvoza mesa iz Srbije i drugih zemalja i da se to miješa, što upravo ispitujemo”, rekao je Kalaba.\nOn je najavio da će narednog tjedna imati sastanke, nakon čega će biti odlučeno da li će ponovo biti dozvoljen izvoz ili će se nastaviti sa istražnim radnjama.\n“Narednog tjedna će se znati više i donijeti odluka šta će se dalje preduzeti”, zaključio je Kalaba.\nTurska klaonica izvoz mesa mesnica šišović malverzacije\nAUSTRIJA SPREMNA, A BiH? Turska pustila tisuće migranata\nAustrija će zaustaviti sve migrante koji pokušaju prijeći njezinu granicu ako mjere za zaustavljanje izbjeglica u Grčkoj i na Balkanu ne…\nFOTO Djelatnici Željeznica FBiH jedan vagon uspjeli vratiti na šine, a drugi ne\nU jutarnjim satima, oko 2:30, dva vagona teretnog vlaka Željeznica FBiH iskočila su iz šina na ulasku u teretnu stanicu Mostar, kod…


Izvršenje budžeta 42 odsto, a rebalansom gradska kasa uvećana za 92 miliona dinara – TV Kikinda\nNa samom početku 15. sednice konstatovano je da je odborniku LSV-a Milošu Šibulu prestao je mandat u Skupštini Grada Kikinde pre isteka vremena jer je pravosnažnom sudskom odlukom osuđen na bezuslovnu kaznu zatvora u trajanju od najmanje pola godine. On je proglašen krivim za izvršenje krivičnog dela zloupotreba službenog položaja te je osuđen na kaznu zatvora u trajanju od šest meseci s tim da je određeno da će osuđeni kaznu služiti u prostorijama u kojima stanuje sa primenom mere elektornskog nadzora. Sednici nije prisustvovao nijedan od četiri odbornika LSV-a.\nNa skupštinskom zasedanju najveću pažnju odbornici su posvetili izveštaju o izvršenju odluke o budžetu i rebalansu. Od januara do juna tekuće godine izvršenje budžeta planiranog na dve milijarde 752 miliona dinara je 42 procenata , pojasnila je Snežana Kovačević, sekretarka Sekretarijata finansija.\nČlan Gradskog veća Milivoj Linjački govorio je o investicijama urađenim u periodu od januara do kraja juna gde je istaknuto da je u redovno održavanje saobraćajne infrastrukture relizovano 80 odsto planiranog novca. Udarne rupe zakrpljenje su na 17.000 metara kvadratnih od planiranih 20.000 kvadrata, rekonstruisano je osam kilometara trotoara, izgrađeno 54 parking mesta.Rusko Selo ima dve nove trafo stanice, kao i kraj ulice Kraljevića Marka u Kikindi, investicije u selima su mnogo veće.\nZamenica gradonačelnika Bosiljka Srdić napomenula je da je u 2018. godini za investicije u školama izdvojeno 21,3 miliona dinara, za redovno održavanje oko devet miliona, dok je po projektima na konkursima u Pokrajini i Republici za prvih šest meseci ostvareno 4,4 miliona dinara.\nRebalansom planirani budžet od dve milijarde i 751 miliona dinara uvećan je na dve milijarde 843 miliona usled većeg stepena realizacije pojedinih prihoda.Usvojeni su i godišnji izveštaji o poslovanju javnih preduzeća za 2017. godinu i to: JP “Kikinda”, “Autoprevoza”, “Toplane”, a donet je i zaključak o saglasnosti na izmene i dopune poslovanja JP “Toplana” za tekuću godinu. Usvojeni su prošlogodišnji izveštaji o radu ustanova kulture: Narodnog pozorišta, Narodnog muzeja, KCK, Istorijskog arhiva, Narodne biblioteke “Jovan Popović”, Centra za likovnu i primenjenu umetnost “Terra”. Tu su i izveštaji o radu i poslovanju takođe za prošlu godinu PU “Dragoljub Udicki”, Doma zdravlja, SC “Jezero”, Centra za socijalni rad, Crvenog krsta, Centra za pružanje usluga socijalne zaštite, Gerontološkog centra. Odluke o gradskom i prigradskom prevozu putnika, o kretanju teretnih vozila, autobuskim stajalištima, analiza investicije kompanije “Zoppas”, kao i donošenje kadrovskog plana za ovu godinu takođe su usvojeni.\nDoneto je i rešenje o imenovanju komisije za predlaganje naziva ulica, trgova i drugih naseljenih delova grada, kao i razrešenja i imenovanja u pojedinim upravnim i školskim odborima.\n← U toku prijavljivanje za kamp starih zanata Centar lepih veština naredne nedelje organizuje multidisciplinarni kamp za decu →


Gostujući u emisiji “Osnaživanje i integracija osoba sa invaliditetom”, Božović je istakla da u okviru projekta “Razvoj servisa podrške za OSI” rade na stvaranju uslova za dobijanje licence za taj vid podrške, te da se nadaju da će postupak licenciranja bti završen do septembra.\n“Već osam mjeseci radimo na implementaciji ovog projekta, tako da smo uspjeli dosta toga da završimo, uprkos pojavi virusa korona, što je uticalo svakako na realizaciju određenih aktivnosti. Ozganizovali smo trening o personalnoj asistenciji po akreditovanom programu i EU standardima. Kroz trodnevni trening je prošlo 11 lica, a svi su od Zavoda za socijalnu i dječiju zaštitu dobili sertifikate. Sada smo u procesu licenciranja, dokumentacija je spremna, a iznajmili smo i prostor, jer je to bio jedna od uslova, tako da se nadamo da ćemo u septembru dobiti licencu od Ministarstva rada i socijalnog staranja, koje je i podržalo ovaj projekat”, saopštila je Dragana Božović iz Udruženja za podršku osobama sa invaliditetom.\nBožović je istakla i da je licenciranje pružanje usluga socijalne i dječije zaštite neophdno u ovom trentku, jer i u brojnim pozivima koji se raspisuju za finansiranje projekata nevladinih organizacija, licenca se ističe kao jedan od uslova.\n“Proces licenciranja je jako zatjevan, postoje jasne i precizne procedure koje se moraju poštovati i primjenjivati u radu, jer zaista nema mjesta ekseprimentisanju kada je riječ o radu sa osobama sa invaliditetom. Pored toga, to je i finansijski zahtjevan proces, jer morate imati prostor, ugovor sa stručnim radnicima i asistentima morate imati potpisan za stalno ili na period od šest godina, koliko i traje licenca, jer se mora produžiti. Ali s obzirom da mi kao nevladina organizacija zavisimo od projekata, teško je garantovati da tu uslugu na standardizovan način možemo da pružamo u kontinuitetu. Međutim, morali smo da započnemo proces licenciranja bar za uslugu personalne asistencije, a već smo aplicirali i za podršku pomoći u kući, svjesni da je standardizovano pružanje usluga ono čemu moramo i mi da težimo kao udruženje koje je osnovano kako bi pružalo podršku licima sa invaliditetom”, pojasnila je Božović.\nKako je naglasila, personalna asistencija podrazumijeva pružanje pomoći osobi s invaliditetom za obavljanje aktivnosti koje u svakodnevnom životu ne može obaviti bez pomoći drugog lica.\nTu uslugu, kako je kazala Božović, već dobijaju tri korisnika iz Udruženja za podršku osobama sa invaliditetom, što je i bilo prediveđeno projektom “Razvoj servisa podrške za OSI”.\n“Po završetku treninga i obuke, od 6 personalnih asistenata tri su angažovana na period od devet mjeseci i oni pružaju usluge personane asistencije za tri korisnika. Moram istaćii da smo tokom epidemije virusa korona pružal usluge personalne asistencije, naravno uz odrđene izmjene i uz poštovanje mjera i preporuka NKT-a, jer nam je zdravlje svih apsolutni prioritet“, podvukla je Dragana Božović iz Udruženja za podršku osobama sa invaliditetom.\nBožović je podsjetila i da je u toku realizacija projekta “ Reci NE diskriminaciji OSI”, koji je takođe podržan od Ministarstva za ljudska i manjinska prava, u vrijednosti 15.560,00 €.\n„Cilj projekta je povećanje stepena informisanosti, razumijevanja i znanja osoba s invaliditetom i članova njihovih porodica o temeljnim pravima i zaštiti od diskriminacije, povećanje stepena informisanosti i znanja kod lokalnih službenika i namještenika o Konvenciji UN i Zakonima o zabrani diskriminacije lica sa invaliditetom, ali i jačanje dostupnosti i participacije OSI u javnom i političkom životu. Partner na ovom projektu nam je NVO „Brain“, međutim pojava virusa korona je odložila realizaciju nekih aktivnosti, ali ćemo se potruditi da sve to odradimo, jer je i ovaj projekat jako važan za nas“, rekla je Božović.\nOna je saopštila da će preko javnih radova, a u saradnji sa Zavodom za zapošljavanje, biti angažovano još je šest personalnih asistenata na period od četiri mjeseca, što će dodatno unaprijediti rad Udruženja za podršku osobama sa invaliditetom.


Most Borča-Zemun u roku: Predsednik Nikolić razgovarao sa predstavnicima kineske kompanije CRBC! – Borča\nMost Borča-Zemun u roku: Predsednik Nikolić razgovarao sa predstavnicima kineske kompanije CRBC!\nDelegacija kompanije CRBC, koja obavlja najveći deo radova na mostu Zemun – Borča, izvestila je predsednika da je 70 odsto radova završeno i da je ostalo oko godinu dana da kompletan projekat, zajedno sa pristupnim saobraćajnicama bude završen\nBEOGRAD – Predsednik Republike Srbije Tomislav Nikolić sastao se danas sadelegacijom kineske kompanije CRBC, koja ga je izvestila da će radovi na mosti Zemun-Borča biti završeni u roku, ali i da su zainteresovani za gradnju brze pruge Beograd-Budimpešta, kao i autoputa Pojate-Preljina.\n– Delegacija kompanije CRBC, koja obavlja najveći deo radova na mostu Zemun – Borča, izvestila je predsednika da je 70 odsto radova završeno i da je ostalo oko godinu dana da kompletan projekat, zajedno sa pristupnim saobraćajnicama bude završen – rekla je savetnica predsednika Stanislava Pak Stanković.\nOna je podsetila da je bilo izvesnih problema i najava da bi rokovi mogli biti probijeni, ali da su ti problemi uspešno prevaziđeni.\nPrema njenim rečima, predsednik je preneo delegaciji kineske kompanije da je upoznat sa činjenicom da je problem nastao zapravo sa srpskim partnerom na izgradnji mosta, koji je “praktično bio kočnica u nastavku radova”.\n– Ti problemi su prevaziđeni tako što je više podizvođača uvedeno u posao – tako da će i biti završen u predviđenom roku – rekla je Pak, dodajući da se radi i na rešenju problema sa eksproprijacijom zemljišta.\nPak je navela i da je predsednik Nikolić garantovao kineskim i svim drugim investitorima u Srbiju da se njihovi srpski partneri, odnosno srpske kompanije sa kojima će zajedno izvoditi radove, više nikada neće birati po političkoj liniji, kao što je ranije bio slučaj.\n-Biraće se najbolji partner, koji ispunjava uslove da može da obezbedi završetak radova nesmetano u predviđnom roku. Neće biti više političkih pritisaka da inostrani investitori biraju određene kompanije, političarima bliske, ili da se iz bilo kog drugog razloga, a ne komparativne prednosti, bira partner – naglasila je Pak.\nKineska strana, kako je prenela, zainteresovana je da se uključi i u druge infrastrukturne projekte, a među njima i auto-put Pojate-Preljina, kao i izgradnju brze pruge Beograd Budimpešta koja je juče najavljena u Bukureštu.\n– Postoji zainteresovanost kineske strane, budući da su već radili železnicu između Šangaja i Pekinga na oko 350 km, tako da smatraju da su veoma spremni da se uključe i u taj projekat. Očekujemo da će realizacija i tih infrastrukturnih projekata krenuti veoma brzo sa kineskim partnerima – rekla je Pak.\nNa sastanku je konstatovano i da se infrastrukturni projekti u Srbiji moraju obavljati na osnovu koncesija, jer Srbija je, kako je istakla Pak, Srbija što se tiče kreditne zaduženosti u nezavidnom položaju.\n– Predsednik je istakao očekivanje da će svi budući infrastrukturni projekti biti obavljani na osnovi koncesija.\nKonstatovano je da je, iako je situacija teška, Srbija i dalje veoma pogodna zemlja za strana ulaganja, da se stvara sada ambijent i uslovi da strani investitori, a pogotovo iz prijateljske Kine, dolaze u što većem broju. A država, i predsednik posebno, biće garant da nesmetano rade svoj posao – zaključila je Pak.


Fede Alvarez neće da radi na nastavku Evil Deada? Prolog\nFede Alvarez neće da radi na nastavku Evil Deada?\nReditelj Fede Alvarez je izjavio da se on i scenarista Rodo Sayagues ne vraćaju nastavku Evil Deada zbog fokusa na druge projekte. Kasnije je objasnio da je film i dalje u planu, ali je podređen većim prioritetima, poput nastavka Raimijeva Army of Darknessa.\nS Alvarezom radi na sf filmu Machina za koji kaže da se radi o tinejdžeru koji upada u probleme sa velikom korporacijom u Los Angelesu. Uz to, rade na filmu Dante’s Inferno prema igri Electronic Artsa iz 2010. čija su prava otkupili pre nego je uopšte i izašla. Radnja igre je smeštena u vreme Trećeg krstaškog rata kada Dante odlazi u pakao i prolazi devet krugova pakla da spasi svoju voljenu Beatrice.


RTCG - Radio Televizija Crne Gore - Nacionalni javni servis :: Turizam i ekologija :: Uvesti kontrolu trase vozila komunalnih preduzeća\nNVO OZON POZIVA 26. 11. 2018. 11:31 >> 11:06 0\nNVO OZON POZIVA\nUvesti kontrolu trase vozila komunalnih preduzeća\nIz NVO "Ozon" ističu da su uočili da se kamioni javnih komunalnih preduzeća, međugradskim saobraćajnicama prevoze otpad i odlažu ga u drugim opštinama na mjestima koja ili nemaju dozvole ili nijesu predviđena za prijem otpada iz drugih sredina. Kao rješenje za prevazilaženje takvih problema, predlažu da se zakonom uvede obaveza praćenja kretanja vozila namjenjenih za sakupljanje i transport otpada.\n"Dobili smo informacije i da su kamioni javnih komunalnih preduzeća pojedinih primorskih opština, uočeni kako po prelasku na teritoriju susjednih opština iz centralnog regiona, konkretno opština Nikšić i Cetinje, nelegalno odlažu otpad na lokacijama koje nijesu za to predviđene, stvarajući tako divlje deponije i praveći štetu životnoj sredini", navodi se u saopštenju.\nUpozoravaju da se radi o ozbiljnom problemu kojim se, kako su kazali, otvara prostor za ispitivanje organizovanih aktivnosti iz domena ekokriminala, i da se takvom praksom grubo krši Zakon o upravljanju otpadom i čitav niz zakona iz oblasti životne sredine.\n"Pozivamo relevantne institucije, naročito pravosudne i inspekcijske da uvidom u dokumentaciju opštinskih javnih komunalnih preduzeća, izuzev Podgorice i Bara, koji imaju regionalne sanitarne deponije, utvrde po kretanju kamiona javnih komunalnih preduzeća na kojim su lokacijama odlagali otpad i da li je to u skladu sa važećim zakonima", navode iz NVo "Ozon".\nKao rješenje za prevazilaženje tih problema, predlažu da se zakonom uvede obaveza praćenja kretanja trase vozila namjenjenih za sakupljanje i transport otpada.\nDa porijeklo imovine investitora malih HE bude javno\n16. 07. 2019. 1\n"Big jump" podrška inicijativi za zaštitu Zete\nNova inicijativa za inspekciju radova na Tari\n18. 06. 2019. 1\nPredstavnici vlasti da pričaju sa građanima\n16. 06. 2019. 1\n09:12 Preminuo utemeljivač ženske odbojke u CG


Kako je 'crna smrt' stigla u Evropu\nIzvor: Mondo, 24.Nov.2017, 12:00\nNaučnici su analizirali oko 500 zuba i kosti pronađene u Nemačkoj, Rusiji, Mađarskoj, Hrvatskoj, Litvaniji, Estoniji i Letoniji u cilju pronalaska tragova bakterije Jersinija pestis.\nNomadi evroazijskih stepa doneli su kuguu Evropu pre 4.800 godina, između kraja neolita i početka bronzanog doba, navodi se u studiji objavljenoj u naučnom časopisu "Current Biology".\nUzorci bakterije pronađeni su u zubima >> Pročitaj celu vest na sajtu Mondo << i kostima ljudi koji su živelu u tom periodu, rekli su naučnici koji su analizirali genom bakterije odgovorne za kugu.\nAnaliza drevnog oblika kuge bi mogla da omogući bolje razumevanje evolucije te bolesti, koja je kasnije postala opasnija.\nPrema zdravstvenim zvaničnicima, otečeni limfni čvorovi leče se antibioticima, ali upala pluća može da ubije pacijenta u roku od 24 sata ukoliko se odmah ne preduzme lečenje.\nZbog brzog širenja i velike smrtnosti, bakterija kuge može da bude i oružje u eventualnom biološkom ratu.\nBeta: Naučnici: Kuga stigla u Evropu iz evroazijskih stepa pre skoro 5.000 godina\nN1 televizija: Kuga stigla u Evropu iz evroazijskih stepa pre 4.800 godina\nB92: Naučnici otkrili kako je kuga stigla u Evropu\nVesti-online.com: Naučnici otkrili kako je kuga stigla u Evropu


Немци неће да плате одштету за геноцид - Јадовно 1941. - КУЛТУРА СЈЕЋАЊА\nMasakr oko 100.000 domorodaca na tlu današnje Namibije Berlin je spreman da nazove genocidom, ali da nema zbog toga pravne posledice\nNemački Bundestag (Foto Rojters)\nFrankfurt, Hajdelberg – Iako malo koji narod zaista priznaje genocid počinjen u njegovo ime, kao što to čine Nemci u pogledu Holokausta nad Jevrejima, nisu ni Nemci tako radi da snose odgovornost za ostale svoje genocide u prošlosti. Premda se još pre godinu dana u Berlinu pričalo o tome kako će nemačka vlada zvanično priznati da je genocid to što su nemačke kolonijalne snage između 1904. i 1908. u tadašnjoj jugozapadnoj Africi, a današnjoj Namibiji, pobile između 85.000 i 100.000 pripadnika plemena Nama i Herero, to se još nije dogodilo. Štaviše, nemački Bundestag stigao je da osudi genocid Osmanskog carstva nad Jermenima, kao i delimičnu odgovornost nemačkog rajha za to, ali ne i zločin nad afričkim plemenima koji se dogodio bezmalo u istom periodu.\nIako su otvoreno o genocidu u Namibiji govorili mnogi visoki zvaničnici Nemačke, poput predsednika Joahima Gauka i predsednika Bundestaga Norberta Lamerta, kako saznaje dnevni list „Frankfurter rundšau”, tek nedavno je prvi put nemačka vlada u jednom svom zvaničnom dokumentu ovaj masakr sa početka 20. veka nazvala genocidom, i to u odgovoru na poslaničko pitanje Nijeme Movasata, poslanika opozicione Levice. Vlada o „istorijsko-politički” vođenoj debati o genocidu kaže da nije „pravna”, to jest da se iz nje ne mogu izvući nikakve pravne posledice po Nemačku. Kako ističu u nemačkoj vladi, oni pregovaraju sa namibijskom vladom samo o priznanju genocida, ali ne reparacijama ili odšteti, poput onih isplaćenih žrtvama holokausta.\nNakon pisanja frankfurtskog dnevnika oglasila se i portparolka nemačkog ministarstva spoljnih poslova Savsan Šebli, koja je ukazala da zvanični Berlin namerava da se izvini zvaničnom Vindhuku za genocid počinjen nad namibijskih domorocima, ali bez obaveze da im plati odštetu.\n„Radimo na zajedničkoj deklaraciji vlada sa sledećim elementima: zajedničke diskusije o istorijskim događajima i nemačko izvinjenje za akcije u Namibiji”, rekla je ona, dodavši da bi zajednička deklaracija sa vladom u Vindhuku mogla da bude osnov za Bundestagovu rezoluciju, ali da taj korak neće voditi ka pravnim posledicama za Nemačku. „Na pitanje da li su moguće reparacije ili pravne posledice, kažem: nisu moguće. Izvinjenje neće ići ni sa kakvim posledicama za to kako se nosimo sa našom istorijom i kako je prikazujemo.”\nNemački rajh je vladao Jugozapadnom Afrikom od 1884. do 1915. pri čemu su nemački doseljenici domorocima krali žene, zemlju i stoku, što je 1904. izazvalo revolt pripadnika plemena Herero u kojem su oni ubili 123 Nemaca za nekoliko dana. Godinu dana kasnije i pleme Nama se pridružilo buntu, ali su nemačke kolonijalna vlasti beskrupulozno ugušile revolt, ubivši oko 100.000 domorodaca. U ovom zločinu se istakao general Lotar fon Trota koji je potpisao naredbu da se pleme Herero istrebi, što je skoro i učinjeno, budući da ih je pre masakra na prostoru današnje Namibije živelo oko 80.000 a posle tek oko 15.000.\nKako je prošle godine u autorskom tekstu za nedeljnik „Cajt” istakao predsednik Bundestaga, „bilo je desetine hiljada Herero i Nama žrtava, ne samo kroz borbu već i zbog bolesti i ciljanih ubistava u kojima su ljudi ostavljeni da umru od gladi i žeđi. Drugi su umrli u koncentracionim logorima ili od rada kao robovi”…\nŠtaviše, nekoliko hiljada njih je posle smrti obezglavljeno a njihove lobanje i pojedini delovi tela su poslati nemački naučnicima u Berlin za „naučne” eksperimente usavršavanja rase. Neki od ovih ostataka su korišćeni u eksperimentima, dok je većina prodata kolekcionarima širom Evrope.\nI dok je prošle godine predsednik Bundestaga pozvao Nemce da se „suoče sa istorijom i odgovornošću, baš kao što se i Vlada Turske suočava s odgovornošću za genocid nad Armencima”, nemački šef diplomatije Frank Valter Štajnmajer se usprotivio da se taj zločin nazove genocidom, smatrajući da bi to umanjilo strahote Holokausta u kojem je nacistička Nemačka ubila šest miliona Jevreja.\nMinulih pet godina Berlin je deo posmrtnih ostataka žrtava vratio, ali uporno odbija da plati odštetu, ističući da je oko 800 miliona evra pomoći dao Namibiji otkad je 1990. stekla nezavisnost od Južne Afrike te da je taj novac bio „za dobrobit svih Namibijaca”.\nMeđutim, kako ja za „Politiku” objasnio Kristijan Kop, aktivista nevladine organizacije „Berlin postkolonijal” koja se bori za priznanje ovog genocida, problem je što plemena Nama i Herero sadašnju vlast u Namibiji ne vide kao borce protiv genocida, već kao učesnike u tom genocidu. Kako kaže, sva pomoć koju je dala Nemačka nije otišla porodicama žrtava, već plemenima sa juga koji su preuzele severne teritorije sa kojih su istrebljena plemena Herero i Nama.\nPredstavnici nemačke i namibijske vlade koji pregovaraju o tekstu deklaracije odbijaju da u ovom procesu učestvuju i potomci žrtava i preživelih.


„Mi ćemo, pošto smo dobili dosta zahteva, do kraja godine izmeniti Zakon o elektronskom fakturisanju i dati prelazni rok do kraja aprila da se korisnici adaptiraju i osposobe da izdaju i primaju elektronske fakture. Očekujem da će te izmene biti usvojene od strane poslanika u Skupštini Srbije. Dakle, omogućićemo dodatni period da se usaglasite sa novim zakonom i završite sve informacione pripreme“, rekao je ministar Mali obraćajući se prisutnima na obuci za lokalne samouprave „Primena sistema elektronskih faktura“, održanoj danas u Palati „Srbija“.\n„Zamislite sistem bez papirnih faktura, nema arhive, sve ide kompjuterski, elektronski sistem menja način funkcionisanja privrede. Ako pogledamo koristi ovog sistema ukoliko se pogode ulazna i izlazna faktura, našoj privredi ćemo vraćati PDV istog dana. Nema čekanja, dodatnih kontrola, sistem nudi pravu stvar za našu privredu. Kroz ovaj sistem realizujemo ono što privrednici očekuju decenijama“, naveo je on.\n„Uvođenje ovog sistema dovešće do značajnog smanjenja administrativnog opterećenja, i rasta konkurentnosti privrednog sektora na domaćem, ali i svetskom tržištu. To je jedan od najznačajnijih inovativnih alata kojim će se olakšati i ubrzati rad organa javne uprave, što je našem Ministarstvu i cilj“, navela je Mačužić Pužić i dodala da će ovaj sistem doprineti da se stvori državna uprava po meri svih nas i pokaže da je pravi servis privrede i građana.\n„Sistem e-faktura koristiće oko 125.000 preduzeća u sistemu PDV-a, a očekujemo da i drugi privrednici to prihvate kad uvide prednosti po pitanju uštede vremena i troškova. Učesnici u sistemu e-fakturisanja biće i više od 10.000 korisnika javnih sredstava, od kojih su 6.000 lokalne samouprave i lokalni budzetski korisnici. Važno je da se dobro pripremimo za ono što sledi. Uštede na nivou lokalnih samouprava će biti milionske. Štedimo novac na administraciji i možemo da ulažemo za druge potrebe“, rekao je Marjanović.


CEFL Online: CEFL podiže finansijsku podršku timovima\nCEFL podiže finansijsku podršku timovima\nNa osnovu prošlogodišnjih rezultata, ova sezona bila je prva u kojoj su timovi, koji su se plasirali u plej-of, mogli da računaju na ligu da ih podrži finansijski. Podrška je došla u vidu garantovane početne sume, koju su timovi mogli da koriste u narednoj sezoni, a iznos zavisi od, najjednostavnije rečeno, rezultata.\nNakon potipisivanja ugovora između lige i Sportkluba koji se tiču televizijskih rpenosa, CEFL će, počevši od 2009, podići iznos početne sume, koja se može osvojiti, za 10 do 15%. Jednako značajno je da će, od sada, timovi koji nisu uspeli da se izbore za plej-of takođe dobiti finansijski podsticaj od strane lige -- naravno, manje od plej-of timova, ali ipak ne beznačajno.\nNajveći deo novca koji obezbeđuje liga ide plej-of timovima. Timovi koji su učestvovali u polufinalu prošle godine, plasirali su se i ove godine: Gladiatorsi, Wolvesi, Vukovi i Dukesi, pa će se isti timovi ponovo boriti i za trofej, ali i za nešto više od toga.


Gradonačelnica Niša Dragana Sotirovski i Njegova ekselencija ambasador Sjedinjenih Američkih Država u Srbiji Entoni Godfri razgovarali su juče u Gradskoj kući o daljoj saradnji i unapređenju partnerstva saglasivši se da dve zemlje jako dobro povezuje kultura.\n"Sjedinjene Američke Države su veliki i važan donator za grad Niš i zahvaljujući njima u gradu smo otvorili važne projekte i uz čiju pomoć smo pokrenuli rekonstrukciju našeg Centra 'Mara'", rekla je gradonačelnica >> Pročitaj celu vest na sajtu B92 << Niša.\nOno što planiramo da zajedno sa američkim donatorima uradimo je rekonstrukcija Specijalne bolnice za psihijatrijske bolesti "Gornja Toponica", porodilišta u Univerzitetskom kliničkom centru, kao i izgradnja škole za 800 đaka na teritoriji gradske opštine Pantelej, istakla je ona.\n"Na sastanku smo razgovarali o povezanosti Niša i pojedinih američkih gradova, pomenuli smo 'Nišvil' i kako nas taj festival povezuje, kao i šta možemo da učinimo da pomognemo tom festivalu koji promoviše Niš u celom svetu", napomenula je Dragana Sotirovski.\nGodfri je istakao značaj razvoja partnerskih odnosa koji će se dalje razvijati aktivnošću Američke privredne komore u Srbiji u kojoj Kompanija "Filip Moris" ima važnu ulogu, kao i Kluba srpsko-američkog prijateljstva, navodi se na zvaničnom sajtu grada Niša.\nGradonačelnica Niša i američki ambasador učestvovali su na svečanom otvaranju Laboratorije za medicinsku genetiku "Džon Frotingam" na Medicinskom fakultetu.


Bugarska prvak Balkana u bodibidingu, Srbija druga – Sport\n20. октобра 2020. 8:41 AM\n“Naš državni tim učestvovao je sa ukupno 38 takmičara. Osvojili smo više od 15 medalja, što je jedan od rekorda do sada, a očekivali smo najviše 10 do 12 odličja”, rekao je Stojić.\n“Oni su apsolutno bili prvi na ovom takmičenju. Naša reprezentacija je po broju medalja i broju poena zauzela izvanredno drugo mesto, što je takođe veliki uspeh”, istakao je Stojić.\n“Narednog meseca, očekuje nas svetsko prvenstvo za žene u Poljskoj, gde ćemo odvesti četiri reprezenzativke, kao i svetski bodibilding kup gde će Srbiju predstavljati dva takmičara u muškoj kategoriji. Od svih njih očekujem najmanje jednu medalju”, istakao je Stojić.


Odrastao je u Mostaru, gradu poznatom po velebnom mostu srušenom u ratu, koji je obnovljen “izronio iz Neretve” deset godina poslije.\nU filmu ‘Vaha: portret jedne legende’ autor Igor Latinović predstavlja manje poznatu stranu legendarnog fudbalera Vahida Halilhodžića.\nVahid Halilhodžić, koji je nogomentu reprezentaciju Alžira odveo na Mundijal, kaže za Al Jazeeru da je i dalje gladan titula i da želi raditi u vrhunskom klubu.\nNepravedni su bili i u reprezentaciji u kojoj je igrao i koju je trenirao, sad je Vaha dobio priliku ‘vratiti dug’.\nŠira slika: Gaza\nLajčak: Vašingtonski dogovor nije obavezujući


Šljivić pušten nakon privođenja (VIDEO)\nutorak, 19. april 2016. 18:44h\nDirektor JKP "Drugi oktobar" i prvi čovek vršačkog SPS Ljubisav Šljivić, pušten je danas u popodnevnim časovima nakon što je rano jutros priveden u Više tužilaštvo u Pančevu, koje je pokrenulo istrago protiv četvorice privedenih.\nLjubisav Šljivić na jučerašnjoj konvenciji SPS u Vršcu GO SPS Vršac\nOn je potom održao konferenciju za medije u prostorijama vršačkog SPS (na koju nismo bili pozvani)\nJutros u 6:20 priveden sam od strane pripadnika policijske uprave Pančevo, a po nalogu višeg tužioca kao potencijalno okrivljeni. Nakon davanje izjave pušten sam kući, rekao je Šljivić u prostorijama gradskog odbora SPS.\nOn je istakao i da nema nikakvih primedbi na postupanje službenih lica i višeg tužioca.\nDržava radi svoj posao, ali ne želim da povezujem izbore i privođenje. Jeste malo čudno, ali verujem da je samo sticaj nesrećnih okolnosti. Nadam se da nema veze sa izborima i ne znam zbog čega su događaj od juče, gde je polagan kamen temeljac za fabriku vode, neki mediji povezivali povezivali sa ovim današnjim, istakao je Šljivić.\nPogledajte kompletnu izjavu Ljubisava Šljivića sa današnje konferencije za medije, a o razlozima privođenja više pročitajte OVDE


Vest - "Sto godina izvidjaštva u Srbiji"\n.: Vest - 06.12.2011. :.\n"Sto godina izvidjaštva u Srbiji"\n„Majdanpečki odred izvidjača“ jedan je od dobitnika Zlatnog izvidjačkog znaka sa vencem, priznanja koje je Savez izvidjača Srbije ovog decembra dodelio za posebne zasluge, a povodom vrednog jubileja „Sto godina izvidjaštva u Srbiji“. Osim Majdanpečkog odreda izvidjača i grad Majdanpek našao se na spisku gradova i opština koji su dobili ovo priznanje,za, kako u obrazloženju stoji, zasluge od posebnog značaja za Savez izvidjača Srbije. Pored izvidjačkih odreda i gradova, povodom istog jubileja nagradjeni su i pojedinci, a medju njima i Tomica Jasenski i Dragan Popović-Guter, dugogodišnji, aktivni članovi Majdanpečkog odreda izvidjača. Svečanosti upriličenoj ovih dana u Beogradu povodom stogodišnjice izvidjaštva u Srbiji pored predstavnika srpskih izvidjačkih organizacija , prisustvovali su i predstavnici Svetskog skautskog pokreta, kao i saveza skauta Velike Britanije i Grčke.


Vreme 616 - Mandati: Paragraf u magli\nUstavni sud Srbije trebalo bi u četvrtak (24. oktobra) da na inicijativu Otpora oceni da li je odredba Poslovnika Skupštine Srbije koja Administrativnom odboru Skupštine Srbije daje pravo da odlučuje o mandatima poslanika u skladu sa Ustavom Srbije. Iz te odluke proizlazi i zaključak o tome da li je ovaj odbor mogao da donese odluku kakvu je 29. jula doneo – da se mandati svih poslanika DSS-a oduzmu, da se istovremeno poništi odluka o oduzimanju mandata tzv. nedisciplinovanim poslanicima i da se ponište već usvojene ostavke koje su pojedini poslanici podneli u junu ove godine, itd.\nKako izgleda u trenutku kada ovaj tekst odlazi u štampu, ako se ne želi ulazak u novi krug pravnog nasilja i nove erupcije političke i ustavne krize, ta odluka pre može indirektno da potvrdi dve odluke Saveznog ustavnog suda na istu temu nego da ih obesnaži.\nNaime, jednoglasnom odlukom sudija Saveznog ustavnog suda prošle nedelje, privremeno je obustavljeno izvršenje odluke Administrativnog odbora Skupštine Srbije kojom su oduzeti mandati Demokratskoj stranci Srbije i naloženo je da do konačne odluke Saveznog ustavnog suda svih 45 poslanika DSS-a ima sva poslanička prava, uključujući pravo na učešće u skupštinskom radu i pravo na odlučivanje.\nSudije Aleksandar Simić i Milorad Gogić bili su skloniji tome da se odmah donese meritorna i konačna odluka o zahtevu DSS-a da se sporni akt Administrativnog odbora poništi jer je donesen na osnovu pogrešnog tumačenja koalicionog sporazuma članica DOS-a i zato što je suprotan Zakonu o izboru narodnih poslanika.\nSud je, međutim, podržao ocenu sudije izvestioca Veselina Lekića da je neophodno samo doneti "opšteobaveznu i izvršnu meru" kojom se "omogućuju nesmetan, legalan i legitiman rad i funkcionisanje Skupštine u sastavu koji je u skladu sa izraženom voljom građana Republike Srbije na izborima decembra 2000. godine".\nSavezni ustavni sud je još 26. jula ove godine zaključio da ne postoje razlozi za oduzimanje mandata 21 poslaniku DSS-a, ali je ta odluka istog dana kada je donesena, a dok još nije bila proglašena, na Predsedništvu DOS-a otvoreno pogažena, a onda i 29. jula u Administrativnom odboru Skupštine Srbije zaobiđena donošenjem nove odluke o isključenju DSS-a iz koalicije DOS i oduzmanjem svih njegovih mandata uz veoma problematično poništavanje prethodne odluke, ostavki poslanika itd.\nTu operaciju gaženja ili bar drskog zaobilaženja odluke Saveznog ustavnog suda pratilo je otvoreno nipodaštavanje naše formalno najviše sudske instance od strane partijskih funkcionera vladajuće koalicije koji su samo nekoliko meseci u saveznom parlamentu pre toga glasali za nove sudije Ustavnog suda, pa čak i od strane visokih državnih činovnika od kojih se to ne bi smelo očekivati.\nAdministrativni odbor je odluku doneo, ali se odugovlačilo s potpisivanjem rešenja. Sledila je ustavna žalba 45 poslanika DSS-a od 19. avgusta ove godine, koja se odnosila na krešenje sudske odluke kojom su usvojene prethodne žalbe 21 poslanika iste partije. U tom kontekstu bilo je dosta političke magle uz najfanstičnija tumačenja te sporne odluke, od poređenja ovog slučaja sa stečajem do toga da su kažnjeni poslanici izneverili reformu i volju birača.\nU međuvremenu, na neuspešnim predsedničkim izborima dva puta je merena volja birača. Predsednički kandidat DSS-a Vojislav Koštunica (podržan od strane još nekoliko partija iz DOS-a) u prvom krugu dobio je oko 150.000 glasova više, a u drugom oko milion glasova više od Miroljuba Labusa, koji je reprezentovao vladin kurs, mada se to posle izgubljenih izbora nekako zabašurivalo.\nPRAVNO NASILJE: U tom kontekstu pojedini analitičari, kao na primer Slobodan Antonić, ocenjivali su da je opstanak Đinđićeve vlade nemoguć bez pravnog nasilja, pošto u demokratskom sistemu vlada ne može da funkcioniše bez parlamenta, a ako ne funkcioniše parlament, država se nalazi u nekoj vrsti vanrednog stanja i vlada mora da padne. Antonić je varirao šalu koja je inače kolala da u Srbiji danas niko izuzev Čedomira Jovanovića ne zna ko su poslanici u srpskoj Skupštini.\nKada su Demokratski centar i Demokratska alternativa podržali Koštuničinu kandidaturu, bilo je izvesnih opominjućih poruka, pa i puštanja u promet špekulacija da bi i njima mogli biti oduzeti poslanički mandati. To je, naravno, naišlo na bar šaljiv komentar (Čović) iz koga je proizlazilo da se ne zna kako će se izaći iz postojeće zbrke.\nPo okončanju drugog kruga predsedničkih izbora Savezni ustavni sud konstatuje da nema razloga da se nešto menja u već zauzetom stavu pri istim činjenicama, dokazima i postojanju istih ustavno-pravnih normi. Vršilac dužnosti predsednika suda profesor Momčilo Grubač, priznat i cenjen među pravnicima, ponavlja da se mandati poslanika ne mogu oduzimati i davati kako kom političaru padne na pamet.\nNastavilo se s proizvodnjom zbrke s elementima harange (najviše protiv profesora Grubača) uz novo najavljivanje prijava za nekoliko teških krivičnih dela (falsifikat, ometanje pravde itd.). Predsednik Skupštine Vojvodine Nenad Čanak, koji se istakao kao uporni inicijator ideje da se DSS-u oduzmu mandati, prima grupu novosadskih studenata koja optužuje profesora Grubača da je zapao u konflikt interesa. Grubač predaje na Novosadskom univerzitetu, što su sudije i do sada činile, i smatra da na to ima pravo, naglašava da je radni odnos raskinuo još kad je postao savezni ministar pravde, a najavljuje da će tužiti one koji su falsifikatima hteli da ga oblate da je primao platu na Pravnom fakultetu ili honorare.\nSledi i novo nipodaštavanje Saveznog ustavnog suda u okviru koga srpski premijer čak izjavljuje da taj sud može da se proglasi nadležnim i za organizovanje svetskog prvenstva u fudbalu. Iz poslaničkog kluba DOS-a u rekonstrukciji dolazi najpre izjava da vladina većina neće poštovati odluku SUS-a, već da će poštovati odluku USS-a. Uz polemičke tonove prevagu ipak nose negativne reakcije na ovakav stav. Demokratski centar, čiji je predsednik Dragoljub Mićunović od početka najenergičnije ustajao protiv preinačavanja narodne volje, saopštava da nepoštovanje sudskih odluka liči na postupke ranijih režima, koji su se poigravali sa institucijama i voljom građana, i zahteva od Vlade Republike Srbije i Skupštine Srbije da poštuju i izvrše odluku Saveznog ustavnog suda kojom se vraćaju mandati poslanicima Demokratske stranke Srbije u republičkom parlamentu. Naglašava se da bi praksa suprotstavljanja sudskim odlukama dovela do opšte političke destabilizacije i urušavanja pravnog sistema zemlje i dodaje se da nepoštovanje sudskih odluka veoma liči na postupke ranijih režima, koji su se poigravali sa institucijama i voljom građana.\nNADLEŽNOST: I predsednik Ustavnog suda Srbije Slobodan Vučetić izjavljuje da se Savezni ustavni sud nije mogao proglasiti nadležnim za ovaj slučaj, pošto se sada pokazuje da u srpskom Zakonu o izboru narodnih poslanika postoji mehanizam sudske zaštite pred Ustavnim sudom Srbije i pred Vrhovnim sudom Srbije.\nMomčilo Grubač je odgovorio profesorskim prekorom: "Ne verujem da Vučetić toliko ne zna." On navodi da u slučaju sukoba nadležnosti sa Ustavnim sudom Srbije, Savezni ustavni sud treba da rešava taj sukob i da u vreme kada je DSS podneo žalbu, republički ustavni sud nije funkcionisao jer nisu bile izabrane nove sudije.\nGrubač je precizirao da se pred Ustavnim sudom Srbije nalazi predmet koji nije direktno vezan za mandate DSS-a, a da ako bi Ustavni sud Srbije proširio svoju odluku i na mandate, onda bi SUS svoju odluku mogao da povuče, pošto mu nije cilj da se konfrontira s republičkim sudstvom, već da s njim sarađuje.\nNa primedbe da će SUS biti kratkog veka, Grubač kaže da će i u budućoj zajednici postojati federalna sudska instanca. Polazne osnove za uređenje odnosa Srbije i Crne Gore potpisane 14. marta, odobrene od strane srpskog, crnogorskog i saveznog parlamenta, predviđaju da će postojati Sud Srbije i Crne Gore koji će imati ustavnosudsku i pravnosudsku funkciju i baviće se ujednačavanjem sudske prakse. Sve u svemu, i iz Srbije je tokom ove afere došla prilično sumorna najava o tome kako će funkcionisati buduća država.\nMeđutim, sudeći po pozivima poslanicima za skupštinsku sednicu, na kojoj je trebalo da se raspravlja o izmenama Zakona o izboru predsednika Republike, proizlazi da odluku SUS-a ipak faktički već poštuje nadležno lice, a to je predsednica Skupštine Srbije Nataša Mićić. Ona je time verovatno popravila utisak da nije dorasla situaciji tokom eskalacije parlamentarne krize. Poslanička grupa DOS Reforme u tom kontekstu povlači zakonski predlog i već zakazana skupštinska sednica se odlaže kako bi se "sačekala odluka USS-a" i time umanjila bruka. Očito je da velik deo poslanika unutar vladine većine procenjuje da se ta alavost na vlast ne isplati pa traži neki što manje kompromitujući izlaz.\nŠTO SE MORA NIJE TEŠKO: U tim trenucima, spolja gledano, bilo je, dakle, prilično jasno da se oteti mandati moraju vratiti i da se zapravo s priličnom izvesnošću pretpostavljalo kakva može biti odluka Ustavnog suda Srbije.\nU praksi prethodnog režima bilo je primera da se poslanički mandati oduzmu, što se vidi po onom slučaju kada su avgusta 1999. oduzeti mandati Nove demokratije, koja je bila isključena iz koalicije "SPS–JUL–Nova demokratija Slobodan Milošević", kada su se sudovi proglašavali nenadležnim.\nTa praksa koja je instituciju narodnog poslanika pretvarala u krpu nije, međutim, podržana u evropskim okvirima. Kancelarija za demokratiju i ljudska prava OEBS-a (koja ima sedište u Varšavi), na primer, još 26. aprila 2001, zaključila je da očigledan problem predstavlja zakon koji sada određuje da će mandat prestati ako izabrani član parlamenta prestane da bude član političke partije ili koalicije na čijoj je listi izabran. Precizira se da jedanput izabrani poslanici treba da polažu račune glasačima koji su ih izabrali, a ne političkoj partiji. Poslanici svoj mandat crpu od naroda, a ne od svoje političke partije. Tada je preporučeno da se ova odredba ukloni, a ne da se "maštovito" primenjuje i "kreativno nadograđuje".\nPošto se DSS tokom afere s otetim mandatima ovog leta obratio i OEBS-u, otuda je 7. oktobra došla poruka da OEBS nema šta da doda objavljenoj analizi od 26. aprila 2001. U tom kontekstu podseća se na Kopenhaški dokument iz 1990. godine čijim je članom 7.9 ustanovljen okvirni evropski zakonski mehanizam koji se tiče parlamentarnog sistema i poslaničkih prava. SRJ je taj i set drugih dokumenata potpisala 27. novembra 2000. godine u Beču.


Novometal Novi sad, Srbija. Izvoz ?eli?nog otpada i trgovina ?eli?nim proizvodima\nNovometal DOO je kompanija osnovana 2006. godine sa sedi?tem u Novom Sadu. Kompanija je registrovana za spoljnu i unutra?nju trgovinu i usluge u prometu, a osnovu poslovnih aktivnosti kompanije ?ini izvoz...\nKao ekskluzivni distributer ?elezare KURUM INTERNATIONAL, asortiman slede?ih proizvoda:...\nPogledajte na?u galeriju proizvoda kako bi stekle bolju sliku o na?im uslugama...\nKontaktirajte nas i mi ?emo se potruditi da vam odgovorimo u najkra?emo mogu?em roku.\nNovometal Novi Sad\nNovometal Novi Sad bavi se prodajom ?elicnih profila (UPN, IPN, PRAVOUGAONI (L) ) i rebraste armature\nIzvoz ?eli?nog otpada\nPored uvoza, na?a kompanija se bavi i drugim aktivnostima, koje uklju?uju izvoz ?eli?nog otpada preko ugovorenih dobavlja?a. Izvozi se: stari otpad, novi otpad, ?redovo gvo??e, ?eli?ni opiljci, otpad sa visokim procentom gvo??a i usitnjeni otpad nastao iz spaljivanja.\nOtpad sa visokim procentom gvo??a\nUsitnjen otpad nastao iz spaljivanja\nNovometal DOO je kompanija osnovana 2006. godine sa sedištem u Novom Sadu. Kompanija je registrovana za spoljnu i unutrašnju trgovinu i usluge u prometu, a osnovu poslovnih aktivnosti kompanije čini izvoz čeličnog otpada i trgovina gotovim i polu-gotovim dugim čeličnim proizvodima.\nOtpad sa visokim procentom gvožđa\n+381 21 400 812\n© 2011 Novometal dizajn - web dizajn i hosting Srbija


VUČIĆEVO I DODIKOVO HUŠKANJE NA RAT: SRPSKA AGRESORSKO-GENOCIDNA POLITIKA POVEZIVANJA SE NASTAVLJA — Bosnjaci.Net\nSastančenje u Beogradu: Srbija i Genocidna tvorevina\nVUČIĆEVO I DODIKOVO HUŠKANJE NA RAT: SRPSKA AGRESORSKO-GENOCIDNA POLITIKA POVEZIVANJA SE NASTAVLJA\nObjavljeno: 15. July 2018. 13:07:42\nSRPSKA AGRESORSKO-GENOCIDNA POLITIKA SE NASTAVLJA: Vučić je rekao da je važno da Srbija poveže svoju teritoriju sa Republikom Srpskom i Bosnom i Hercegovinom\nPredsjednici Srbije i bosanskohercegovačkog entiteta RS Aleksandar Vučić i Milorad Dodik sastali su se danas i razgovarali o izgradnji puteva između Srbije i BiH, dijalogu Beograda i Prištine, položaju Srba u BiH, obeležavanju godišnjice operacije Oluja i pobede u Prvom svjetskom ratu, javlja Anadolu Agency.\nVučić je na konferenciji za novinare rekao da će Srbija i RS i ove godine zajedno obilježiti stradanje Srba u operaciji "Oluja" u Hrvatskoj 1994. godine i da će manifestacija tim povodom biti održana u Bačkoj Palanci 4. avgusta.\n“Uvijek su to mjesta koja su raširenih ruku uz veliko gostoprimstvo i tugu dočekala srpski narod koji je protjeran sa svojih ognjišta”, rekao je Vučić.\nOn je kazao da ga je Dodik obavijestio o zabrinutosti zbog pojedinih izjava "nekadašnjih bošnjačkih ratnih vođa".\n"Nadam se da ćemo uspjeti da sačuvamo mir i stabilnost. Nadam se da će svim narodima mir biti budućnost, a ne ratovi", rekao je Vučić i dodao da nikada neće dozvoliti novi pogrom nad srpskim narodom, ali da je najvažnije da se sačuva mir, jer je svakog naroda u regionu sve manje.\nVučić je kazao da je Dodika upoznao sa dijalogom Beograda i Prištine i da je njegov uslov za razgovore da neće biti napada na Srbe na Kosovu.\n“Moj uslov za razgovore je nema napada na Srbe. Nema pokušaja zauzimanja teritorije na sjeveru. Nema hapšenja kako vam pandne napamet”, rekao je Vučić i dodao da je briselskim zvaničnicima poslije posljednjih hapšenja Srba rekao da pregovora neće biti ako oni odmah ne budu oslobođeni.\nDodik je kazao da RS u potpunosti podržava sve pregovore koje Srbija vodi.\n“RS je trajno opredijeljena za povezivanje Kosova i RS. Mi smatramo da srpski narod ima pravo na svoju potpunu autonomiju (…) Ne želimo da ugrozimo mir, mi samo želimo da jačamo naše veze kako je to civilizovanim državama i narodima dozvoljeno”, rekao je Dodik.\nVučić je rekao da je važno da Srbija poveže svoju teritoriju sa Republikom Srpskom i Bosnom i Hercegovinom i da je upoznao Dodika sa planovima Srbije da izgradi put Beograd - Sarajevo do mosta na Rači i da stručne službe treba da se dogovore gde će biti izgrađen most.\nOn je kazao da Srbija ima dovoljno novca da izgradnju tog dijela puta finansira sama sa oko 100 miliona eura.\n"Naše je da ubrzamo i pokušamo da napravimo sve što možemo da te puteve napravimo, jer kada puteve napravimo onda dolaze i investitori", rekao je Vučić.\nOn je rekao da Srbija želi da gradi put Požega - Kotroman, ali da mora tačno da zna kako će se Republika Srpka i Federacija BiH dogovoriti oko trase.\nVučić je dodao da smatra da se taj put može izgraditi po povoljnim uslovima sa turskom stranom.